
I 



ELÄMÄN JÄRKYTTÄVIN HETKI 

Me olemme kaikki joutuneet elämään järkyttäviä 
hetkiä, joita muistellessa vielä tänä päivänä selkäpiitä 
karmii. Sinulln »n ollut sellnisia ja myöskin minulla. 

Valaistukseni sitii niiniini allista totuutta, jonka aion 
tässä esillää, kerron elimiäni ensimmäisestä syvästi jär- 
ky Iiii viisiä liel.ke.sl.ii. 

Oli hevllt 11)01). Olla viilniistumassa ylioppilaaksi. Sii- 
lo«(( i(IUi(K(( oli vkIIkIIk sellainen tapa, että kaikkien 
h(K(l((J)'(( o])])il««t >)livi(t velvolliset saapumaan Helsin- 
kia YI Io])In1.))))u suulliseen tutkintoon kussakin aineessa, 
)'i((o ((U((i(( ?a<iv»'<t ylioppilaslakkinsa. 

Nimi snavuimme mekin, Helsingin Suomalaisen Yh- 
I) iskoulun abiturientit, Yliopistolle suullisiin kuuluste- 
luihin. Viimeisenä tenttinä oli minulla latinan tentti 
professori Gustafssonin edessä. Onnistuin siinä huonon- 
puoleisesti, joten yllämainittu professori tentin lopussa, 
samalla kun hän ilmoitti, ketkä hän hyväksyy ja ketkä 
hän hylkää, sanoi minulle: "Jos kaikki muut professorit 
hyväksyvät teidät, niin minäkin hyväksyn." 

Tiesin, että kaikki muut professorit olivat minut hy- 
väksyneet, ja päättelin siis, että professori Gustafsson- 
kin tulee minut hyväksymään. 

Saavuin sitten toukokuun 13. päivän iltana Yliopis- 
tolle siinä hyvässä uskossa, että saisin ylioppilaslakka- 
ni. Seisoimme monisatapäisenä joukkona suuressa sa- 
lissa, kun siellä joku professori luki nimet, toisen toi- 
sensa jälkeen. Tuli sitten meidän koulumme vuoro. 



Kuului minunkin nimeni ja sanat: "Hyljätty. Piden- 
nystä latinassa kuukauden päiviksi." 

Elin niin järkyttävän hetken, että sen vaikutukset 
muistan tänä päivänä. Olin suorastaan pyörtyä. Nojau- 
duin erääseen lähellä olevaan pilariin, ja kaikki mus- 
teni silmissäni, kun riemuitseva joukko kiirehti siitä 
ohitseni alakertaan panemaan päähänsä ylioppilaslak- 
kinsa. Sali tyhjeni. Kävelin hiljalleen käytävää pitkin 
ja olin todella kuin "puulla päähän lyöty". Astuin 
erääseen auditorioon. Siitä oli näköala Valtioneuvoston 
torille. Näin siellä äitini ja veljeni kukkien kanssa ja 
myöskin sen neitosen, jonka kanssa siihen aikaan seu- 
rustelin. Ylioppilas joukot kiiruhtivat alas rappuja iloi- 
sina ja onnellisina, ja torilta kaikuivat voimakkaat elä- 
köönhuudot. Oli aivan kuin kymmenellä puukolla olisi 
pistetty läpi sieluni. 

Jonkun ajan kuluttua lähdin hiljalleen kävelemään 
kotiin päin. Illallispöydässä isäni kysyi: "Miten sinun 
nyt näin kävi?" Selitin, että professori Gustafsson oli 
luvannut hyväksyä minut, jos muut professorit hyväk- 
syvät. Ja kun olin jokaisen tentin lopussa kuullut asi- 
anomaiselta professorilta, että hän oli minut hyväksynyt, 
tein sen johtopäätöksen, että professori Gustafssonkin 
tulee minut hyväksymään. Sillä koska hän nimenomaan 
muutamille sanoi, että hän ei heitä hyväksy ja nämä 
näin ollen eivät ollenkaan saapuneet Yliopistolle. 

Isäni oli hyvä tuttu tämän professorin kanssa ja 
meni seuraavana päivänä tiedustelemaan, mistä tämä 
kaikki johtui. Professori Gustafsson oli ottanut esille 
muistikirjansa ja sanoi hänelle: "Tässä on tapahtunut 
erehdys, ja tämä erehdys johtuu siitä, että minä olen 
tähän muistikirjaan merkinnyt, ketkä minä olen hyväk- 
synyt ja ketkä minä olen hyljännyt, mutta sinun poi- 
kasi nimen kohdalla on kysymysmerkki. Minun oli 



tuosta professorien kokouksesta, jossa näitä asioita kä- 
siteltiin, lähdettävä erääseen toiseen kokoukseen, ja jä- 
tin sentähden muistikirjani vieressä istuvalle ystävälle- 
ni sanoen, että hän voi tämän muistikirjani nojalla, 
yhtä hyvin kuin minä itse, ilmoittaa, ketkä hyväksytään 
ja ketkä hyljätään. Mutta en tullut maininneeksi mitään 
tuosta kysymysmerkistä. Ja nyt on varmaankin tapah- 
tunut niin, että kun poikasi nimi mainittiin, niin tämä 
ystäväni ei ymmärtänyt, mitä tuo kysymysmerkki tar- 
koittaa. Kun siinä ei ollut nimenomaan sanaa hyväk- 
sytty, arveli hän, että tämä kysymysmerkki tarkoittaa 
samaa kuin hyljätty. Ja näin tuli hän toimineeksi toisin 
kuin mitä minä olisin tehnyt, jos olisin ollut läsnä." 

Minullehan tämä oli laiha lohdutus. Kuukauden pe- 
rästä olin latinan tentissä. Opintokirjat ja todistukset 
olivat valmiiksi kirjoitetut. Tentti kesti noin 15 minuut- 
tia, ja professori Gustafsson puristi kättäni. Siinä 
kaikki. 

Vielä tänä päivänä voin sielussani elää, ikäänkuin 
kaukaisena kajastuksena, miltä tuntui sinä hetkenä, 
kun kuulin nimeni mainittavan ja sanan "Hyljätty". 

Tämän jälkeen olen elänyt monta järkyttävää het- 
keä. Isäni kuoli syliini. Äitini jäi auton alle. Kolme 
lastani on kuollut. Ja jokaiseen kuolemaan on liittynyt 
jotain järkyttävää. Mutta aivan omalaatuisensa jär- 
kytys oli tuon, juuri ylioppilaaksi valmistuvan, nuo- 
rukaisen elämys. Eräs nuoren ihmisen kaikkein suurin 
toivon hetki muuttui kaikkein kauneimmaksi petty- 
myksen hetkeksi. 

Vielä suurempi järkytys voisi olla edessäni, ellei Ju- 
mala olisi herättänyt minua ymmärtämään, mitenkä 
vakava asia kristillisyys todella on. 



Jos olet joskus käynyt kuoleman portilla, niin tiedät, 
ettei ole mikään pieni asia, kun täytyy tästä ajasta 
siirtyä iäisyyteen. 

Olen tuollaisenkin hetken elänyt ja kokenut, kuinka 
välttämätöntä on, että ihmisellä silloin on hyvä oma- 
tunto ja puhdas sydän, välit selvät Jumalan ja ihmis- 
ten kanssa. Vain se, jolla todella on syntien anteeksian- 
tamuksen rauha sydämessään, voi tuon rajan ylittää 
ilman jännitystä ja kauhua. 

Rakas lukijani. Älä mitenkään jätä parannuksen te- 
koasi ja välien selvittelyä Jumalan ja ihmisten kanssa 
tuohon viimeiseen hetkeen, jolloin ruumiilliset tus- 
katkin voivat olla niin suuret, että jo niissä on tar- 
peeksi kestämistä. Ei niiden ahdistusten alla pysty 
enää parannusta tekemään. 

Ja parannuksen tekeminen on kuitenkin välttämä- 
töntä, ellet sinä tahdo elää vielä järkyttävämpää kau- 
hun hetkeä, kuin minkä minä elin tuona kevätiltana. 

Jeesus tahtoisi säästää sinua tämänlaiselta kauhun 
hetkeltä ja siksi Hän Vuorisaarnansa lopussa (Matt. 
7: 21 — 23) sanoo seuraavat sanat: 

"Ei jokainen, joka sanoo minulle: 'Herra, Herra', pää- 
se taivasten valtakuntaan, vaan se, joka tekee minun 
taivaallisen Isäni tahdon. 

Moni sanoo minulle sinä päivänä: 'Herra, Herra, em- 
mekö me sinun nimesi kautta ennustaneet ja sinun 
nimesi kautta ajaneet ulos riivaajia ja sinun nimesi 
kautta tehneet monta voimallista tekoa?' 

Ja silloin minä lausun heille julki: 'Minä en ole kos- 
kaan teitä tuntenut. Menkää pois minun tyköäni, te 
laittomuuden tekijät'." 

Hyljätty! 

On järkyttävää lukea tätä kohtaa, sillä tässä ei ole 
nyt kysymys jumalattomista ihmisistä, vaan ihmisistä, 



jotka sanoivat tuntevansa Herran. Ja kun heistä kerro- 
taan, että he olivat ennustaneet Jeesuksen nimessä, 
ajaneet ulos riivaajia Jeesuksen nimessä ja tehneet 
monta voimallista tekoa Jeesuksen nimessä, niin oli 
epäilemättä kysymys Jeesuksen nimeen kastetuista ih- 
misistä ja vielä henkilöistä, joilla oli huomattava asema 
seurakunnassa. 

Ja nyt nämä henkilöt tulevat taivaan portille, mutta 
portti suljetaan heiltä, ja hc kuulevat vain tuon kaa- 
mean sanan: 

Hyljätty! 

Aivan samanluisen kuvun maalaa Jeesus silmiemme 
eteen Luukk. 13: 23—20: 

"Ju joku kysyi Ilnucltä: 'llerm, onko niitä vähän, 
jutkn nokcNkcvat?' Nilu liuu sunoi heille: 'Kilvoitelkaa 
liunsliiliNOiiiio nisälle ahtausta ovesta, sillä monet, sanon 
oikuc loi Ilo, kuolio vut pikistii sisälle, mutta eivät voi/ 

ttoujklkoou kuu pookoon isäntä on noussut ja sulkenut 
ovou, Ja !o iupoutto soisomaan ulkona ja kolkuttamaan 
o von 'liotin, u vilu nioi!!o , , vastaa Hän ja sanoo teille: 
'Ku m lii/i Immo toitii, enkä tiedä, mistä te olette.' 

Nlllnlii !o i upeat to sanomaan: 'Mehän söimme ja 
inKnnir Mmm seurassasi, ja meidän kaduillamme sinä 

npHl!.' 

MkHk ll/iii /)u lausuva: 'Minä sanon teille: En tiedä, 
mNu le /»lotto. Menkää pois minun tyköäni, kaikki te 
vmmi v.V/loiitokijät. , 

Niellä /Ki oleva itku ja hammasten kiristys, kun huo- 
im/nlle i Isonne heitetyiksi ulos." 

Tässä />u jälleen kysymys ihmisistä, jotka ovat kuun- 
noll/'ot Herran julistusta ja olleet mukana ehtoollisel- 
Inlun, mutta kun tulevat kerran taivaan portille, huo- 
maa vnt tämän portin suljetuksi heiltä ja kuulevat tuon 
k;i;imean sanan: 



Hyljätty! 

Muistutan vielä mieleen Jeesuksen vertauksen kym- 
menestä neitseestä. Viisi näistä oli älykästä ja viisi tyh- 
mää, sanoo Herra. Ja te muistatte, mitenkä nämä tyh- 
mät jätettiin suljettujen ovien taakse yön pimeyteen. 
Herra ei tuntenut heitä (Matt. 25: 1 — 7). 

Tuo nuoruuteni kokemus Yliopistolla on aivan vaa- 
timaton järkytys sen rinnala, mitä saisin kokea, jos 
kerran taivaan portille tullessani huomaisin portin mi- 
nulta suljetuksi ja kuulisin sanat: 

"Minä en ole koskaan tuntenut sinua. Mene pois 
minun luotani." 

Hyljätty! 

Kyllä papinkin voi näin käydä. Ei ole mahdotonta 
ajatella, että Jeesus esittäessään nämä vakavat varoi- 
tuksensa, ajatteli myös meitä pappeja. 

Luther on kerran lausunut varsin väkevän sanan, 
joka kuuluu: "Helvetin peräseinä on pappeja täynnä." 

Hän tosin tässä ajatteli katolilaisia pappeja, mutta 
olemmeko varmoja siitä, etteikö tätä Lutherin sanaa 
voitaisi ajatella mahdolliseksi jonkun luterilaisenkin pa- 
pin kohdalla? 

Martensen-Larsen kertoo kirjassaan "Kuolemasta ja 
kuolleista" useita tapauksia, jotka valaisevat kuolinhet- 
keä ja mitä jotkut ihmiset ovat kokeneet heti kuole- 
mansa jälkeen. Hän kertoo m.m. kahdesta papista, jotka 
olivat yhdessä opiskelleet ja samanaikaisesti valmistu- 
neet. Nämä olivat sopineet keskenään, että kumpi heistä 
aikaisemmin kuolee, hän tulisi ja ilmestyisi toverilleen. 
Oli kulunut kymmenkunta vuotta kun toinen näistä 
miehistä, joka silloin toimi pappina eräässä Pohjois- 
Jyllannin seurakunnassa, heräsi eräänä yönä siihen, että 
joku seisoi hänen vuoteensa vieressä. Hän tunsi tämän 
tuoksi ystäväpapikseen. Tämä sanoi hänelle vain kolme 



sanaa: "Minun kävi huonosti". Ja samassa hän häipyi 
pois. Seuraavana aamuna soitti tämä pappi Flensbur- 
giin, jossa tiesi ystävänsä toimivan sairaalan saarnaaja- 
na, ja sai silloin kuulla, että tämä oli edellisenä yönä 
kuollut keuhkokuumeeseen. 

Siinä vakava sana meillekin, jotka käymme Herran 
palvelijoista. Jonkun toisenkin kohdalla voi käydä niin, 
että kun hän tulee taivaan portille, hän huomaa sen 
sujetuksi ja saa kokea: "Minun kävi huonosti." 

Mitenkä on ymmärrettävissä, että ihminen, joka 
Jeesuksen kuvauksen mukaan tuntee Herran, käy sa- 
nan kuulossa ja ehtoollisella, jopa profetoikin Jeesuk- 
sen nimessä, sittenkin voi tulla hyljätyksi? 

Näiden ihmisten jumalasuhteessa täytyy olla jokin 
perusteellinen vika, koska Herra kaikissa noissa kol- 
messa edellä olevassa esityksessä käyttää hylkäystuo- 
miosta sanamuotoa: 

"En ole koskaan tuntenut teitä." 

Kysymys ei voi olla luopiosta, sillä luopion on Herra 
sentään joskus tuntenut, vaan täytyy olla kysymys ih- 
misistä, joilla on ollut "jumalisuuden ulkokuori, mutta 
ovat kieltäneet sen voiman", (2 Tim. 3: 5). 



II 



ÄLÄ PETÄ ITSEÄSI! 

Kristillisyys on elämää. Raamatun mukaan se on 
elämää Jumalassa Jeesuksen Kristuksen kautta Pyhän 
Hengen voimassa. Tämä ei merkitse sitä, etteikö kris- 
tillisyys myöskin olisi oppia. Oppi on hyvin tärkeä asia. 
Jos opissa erehdytään, silloin erehdytään myös aina 
elämässä. Väärä oppi ja epäterve kristillinen elämä 
kuuluvat yhteen. 

Sen sijaan aito apostolinen julistus ja raamatullinen 
oppi ovat aina edellytyksiä terveeseen ja voimaperäiseen 
kristilliseen elämään. 

Mutta silti on meidän syytä teroittaa, että kristillisyys 
on ennenkaikkea elämää. Se on iankaikkista elämää ja 
siksi se on jotain, joka koetaan. 

Jumalan ihmiset tunnetaan siitä, että he ovat elä- 
neet Jumalan todellisuudeksi omassa elämässään. Heidän 
elämässään on kerran tapahtunut iankaikkisen elämän 
läpimurto tähän ajalliseen elämään. 

Pelastuminen on jotain todellisuutta. Kun Jeesus an- 
toi Paavalille toiminnan ohjeet (Ap.t. 26: 17 — 18), niin 
hän m.m. sanoi: 

"Ja minä pelastan sinut sekä oman kansasi että pa- 
kanain käsistä, joitten tykö minä sinut lähetän avaa- 
maan heidän silmänsä, että he kääntyisivät pimeydestä 
valkeuteen ja saatanan vallasta Jumalan tykö ja sai- 
sivat uskomalla minuun synnit anteeksi ja perintöosan 
pyhitettyjen joukossa." 



Jokainen näistä totuuksista sisältää elämyksen ja 
kokemuksen. 

Ei kukaan voi tulla sokeasta näkeväksi ilman, ettei 
hän huomaisi tapahtunutta muutosta. Kun Jeesus avasi 
sokeana syntyneen miehen silmät, vastasi tämä syyt- 
tä] iensä syytökseen: "Muuta minä en tiedä kuin sen, 
että minä, joka olin sokea, nyt näen." 

Näin sanoo jokainen todella uudestisyntynyt ja Pyhän 
Hengen saanut ihminen, joka on ollut hengellisesti so- 
kea, mutta jonka silmät Kristus on avannut. 

Ei kukaan voi kääntyä pimeydestä valoon ilman, 
ettei hän olisi samalla elänyt tätä todellisena tapah- 
tumana, sillä valoon tuleminen merkitsee mielenmuu- 
tokseen tulemista. Se merkitsee kääntymistä ja syn- 
tien tunnustamista, eikä tämä voi tapahtua ilman, että 
asianomainen henkilö on tästä tietoinen. Valoon tule- 
minen merkitsee myös aina syntien anteeksiantamista. 
Ja silloin tähän tarvitaan uskoa Sanaan ja Hengen to- 
distus, eikä näitä voida saada ilman, että henkilö on 
tietoinen siitä, mitä on tapahtunut. 

Siirtyminen saatanan vallasta Jumalan tykö edellyt- 
tää myös ihmisen puolelta selvää päätöstä ja tahtorat- 
kaisua. Kyllä tuhlaajapoika tiesi kertoa siitä hetkestä, 
jolloin hän nousi sikakaukalon äärestä ja alkoi paluu- 
matkansa isänsä kotiin. 

Eikä syntien anteeksisaaminenkaan Jumalan sanan 
mukaan ole vain pelkkä järjenpäätelmä ja sanonta, 
vaan siihen liittyy elävä kokemus, kun Jeesuksen Kris- 
tuksen, Jumalan Pojan, veri puhdistaa meidät kaikista 
synneistä. Kun Herra Pyhällä Hengellään sinetöi näin 
armahtamansa ihmisen omaksensa, niin kyllä ihminen 
on tietoinen siitä, että Herra on Sanansa ja Henkensä 
kautta tarttunut häneen ja luonut jotain uutta. 



Todella pelastunut ihminen tietää aina kertoa miten 
hän on pelastunut. 

Ajatellaan vain, että olisimme laivassa, joka tekee 
haaksirikon, ja sitten me monien vaiheitten kautta pe- 
lastuisimme rannalle, niin kyllä jokainen meistä osaisi 
kertoa, miten se juuri hänen kohdallaan on tapahtu- 
nut. 

Ajatellaan vain, että asuisimme rakennuksessa, jossa 
syttyy tulipalo ja me sieltä hädin tuskin pelastuisim- 
me, kyllä jokainen meistä osaisi kertoa, mitenkä juuri 
hän tuosta palavasta rakennuksesta pääsi pois. 

Muistan viimeisen sodan ajalta, mitenkä monet hen- 
kilöt, joiden kodit joutuivat pommituksen alaisiksi, mut- 
ta jotka silti itse säilyivät hengissä, osasivat kertoa, mi- 
ten he pelastuivat. Samoin monet soturit, jotka elivät 
monta vaaranalaista hetkeä rintamalla, tiesivät kertoa, 
mitenkä he välttivät varmalta näyttävän kuoleman. 

On aivan väärin rauhoittaa ihmistä sellaisella julis- 
tuksella, ettemme muka tietäisi, olemmeko pelastuneita 
vaiko emme. Tällaista julistusta ei Raamattu tunne ol- 
lenkaan. Siellä esiintyvillä Jumalan ihmisillä on selvä 
ja kirkas jumalasuhde. 

Tässä emme tosin saa mennä kaavailemaan Jumalan 
Pyhän Hengen työtä, sillä kokemukset tässä suhteessa 
ovat hyvin erilaiset. Paavali saattoi kertoa pelastukses- 
taan mainiten paikan ja aikamäärän. Luther saattoi 
myöskin kertoa pelastuksestaan selvänä ja suurena ta- 
pahtumana. Ajattelen nyt hänen n.s. "tornikokemus- 
taan", jolloin hän itse todistaa tulleensa "uudeksi luo- 
mukseksi". Mutta esim. tunnettu herätyssaarnaaja Frank 
Mangs kertoo, että hän ei osaa määritellä päivää eikä 
viikkoa, jolloin hänestä tuli Jumalan lapsi. Hän sanoi 
osaavansa sanoa vain: "Jolloinkin 'sen ja sen' kevään 
aikana, siirryin pimeydestä valkeuteen." 



Nyt on kuitenkin sellaisiakin Jumalan lapsia, jotka 
eivät voi sanoa edes tätäkään. Sellainen oli esim. suuri 
lähetyssaarnaaja Robert Wilder. Hän kertoo, että hänen 
vanhempansa ja isovanhempansa olivat kaikki hyvin 
lähellä Jumalaa eläviä lähetyssaarnaajia. Hänen var- 
haisimmat lapsuusmuistonsa liittyivät selaisiin rukous- 
hetkiin, jolloin hän yhdessä vanhempiensa kanssa oli 
polvillaan, tunnusti Herralle pikku pojan syntinsä ja 
sai ottaa vastaan syntien anteeksiantamuksen. Hän ei 
sanonut muistavansa, milloinka hän ratkaisevasti antoi 
elämänsä Jumalalle, koska hän ei muistanut mitään 
selaista aikaa, jolloin hän olisi ollut Jumalalle vieras. 

Tämänkinlaisia ihmisiä on olemassa. Heidän elämäs- 
sään ovat ratkaisut tapahtuneet niin varhain ja pienin 
erin, ettei mistään jyrkästä murroksesta voi olla pu- 
hettakaan. Nämä ihmiset ovat joskus vaivattuja siitä, 
ovatko he koskaan tulleet Jumalan lapsiksi, kun eivät 
voi mainita mitään määrähetkeä. 

Heille tahtoisin sanoa tässä rohkaisuksi pari sanaa. 

Skovgaard-Petersen kirjoittaa "Nuorison kirjassa" tä- 
mänlaisille taisteleville sieluille tästä asiasta hyvin va- 
laisevasta Ei ole tärkeintä tietää, milloin ja missä kään- 
tymys on tapahtunut, vaan oletko sinä tänä päivänä 
ihminen, jossa on todella kääntyneen ihmisen tunto- 
merkit. 

Hän kertoo, että hänen lapsuutensa koti oli erään 
lahden poukaman rannalla ja mitenkä he lapset joka 
kevät jännittynein mielin odottivat kesän tuloa. He 
nim. laskivat kesän alkavan siitä hetkestä, jolloin tämä 
lahti vapautui viimeisestäkin jäälohkareesta. Toisinaan 
tulivat ankarat kevätmyrskyt, ja kun lapset eräänä 
päivänä tulivat rannalle, huomasivat he, että myrsky 
oli vienyt mukanansa kaiken jään. Mutta oli myöskin 
sellaisia vuosia, jolloin kevätaurinko hilj allensa sulatti 



jäätä. Ei tiennyt varmasti sanoa, milloin viimeinen 
jäälohkare oli sulanut, mutta eräänä päivänä saattoi 
sanoa, että lahti oli vapaa jäästä. 

Tämän hän sovelluttaa ihmisen hengelliseen elämään 
ja sanoo: Ei suinkaan ole tärkeintä, että tiedät, mil- 
loinka synnin jää on sydämestä lähtenyt, vaan tär- 
keintä on tietää, ettei sydämessäsi tänä päivänä ole 
enää mitään synnin jäätä, vaan kaikki on viety Jee- 
suksen silmien eteen ja siellä kaikki anteeksisaatu. 

Robert Wilderiä vaivasi ylioppilaana, hänen omien 
sanojensa mukaan, se, ettei hän voinut sanoa, milloin 
hän oli lopullisesti antanut itsensä Jumalalle ja saanut 
kaikki syntinsä anteeksi. 

Kun hän jälleen eräänä iltana tuli kotiin kokouksesta, 
jossa monet ylioppilaat olivat elävästi todistaneet kään- 
tymys- ja uudestisyntymiskokemuksestaan, oli hän 
melko alakuloisella miellä. Mutta sitten yhfäkkiä loisti 
hänelle valo. Hän ajatteli: Jollen minä nyt voikaan ker- 
toa minkäänlaisesta murroksesta elämässä, enkä mai- 
nita päivää, jolloin olisin lopullisesti antautunut Her- 
ran omaksi, niin jos tämä nyt on merkkinä siitä, ettei 
minun elämässäni mitään tällaista ole tapahtunutkaan, 
niin minähän voin sen tehdä nyt tänä iltana. Ja hän 
kertoo, että hän polvistui Herran eteen ja sanoi: "Ellen 
ole koskaan ennen Sinulle antautunut, niin nyt antau- 
dun kokonaan. Ellen ole koskaan syntejäni tunnusta- 
nut, niin nyt tunnustan ne kaikki. Ja ellen ole koskaan 
anteeksiantamusta omistanut omalle kohdalleni, niin 
teen sen nyt tänä iltana. Ellen ole koskaan tehnyt 
elämäni suurta ratkaisua pimeydestä valkeuteen ja saa- 
tanan vallasta Jumalan omaksi, niin minä teen sen nyt 
tänä iltana." — Ja niin hän teki. Sen jälkeen hän otti 
Raamattunsa ja kirjoitti sen kansilehdille: Sinä ja sinä 
päivänä, silloin ja silloin antauduin lopullisesti Jee- 



suksen Kristuksen omaksi ja otin Hänet vastaan oma- 
na Vapahtajanani. — Ja kun sitten ylioppilaskokouksis- 
sa tämä asia taas tuli esiin, aukaisi Wilder Raamattun- 
sa ja näytti tuota paikkaa ja sanoi: "On toki minullakin 
selvä ratkaisun hetki." 

Hyvä lukijani. Jos sinä olet epätietoinen siitä, oletko 
sinä siirtynyt pimeydestä valoon ja saatanan vallasta 
Jumalan omaksi ja saanut Jeesukseen Kristukseen us- 
koen kaikki syntisi anteeksi, niin kehottaisin sinua me- 
nettelemään, niinkuin Wilder tässä menetteli. Tutki, 
onko sydämessäsi mitään pimentoja, joita et ole tuonut 
täydellisesti valoon? Tutki, oletko todella antanut itsesi 
ja elämäsi Herralle ja oletko vastaanottanut Jeesuksen 
Kristuksen omaksi henkilökohtaiseksi Vapahtajaksesi? 
Paavali kehoittaa korintolaisia näin tutkimaan itseänsä 
seuraavin sanoin: 

"Koetelkaa itseänne, oletteko uskossa, tutkikaa itse- 
änne. Vai ettekö tunne itseänne, että Jeesus Kristus on 
teissä. Ellei, niin ette kestä koetusta", (2. Kor. 13: 5). 

Kyllä jokaisen Jumalan lapsen täytyy voida tehdä 
selkoa siitä, miten hän on kuoleman vallasta siirtynyt 
elämään ja miten hän on Jumalan suuresta armosta 
saanut ottaa vastaan Jeesuksen Kristuksen omaksi hen- 
kilökohtaiseksi Vapahtajakseen. Sillä kyllä tämä "uu- 
deksi luomukseksi" syntyminen on siksi suuri elämän 
muutos, että ihmisen täytyy tulla siitä tietoiseksi. 

Tutkikoon se, joka ei osaa sanoa, miten hän on pe- 
lastunut, onko hän ollenkaan pelastanut, ettei vain ta- 
pahtuisi sitä, että hän kerran tapaa taivaan portit sul- 
jettuina ja kuulee tuon kaamean sanan "Hyljätty!" Ja 
nyt aivan liian myöhään herää itsepetoksestaan. Ja 
näin elää hetken, järkyttävimmän, mitä ajatella saattaa. 



III 



KOHTALOKAS EREHDYS 

Kaikkein kohtalokkain erehdys, minkä Jumalaa et- 
sivä ihminen voi tehdä, on samastaa uskonnollisuus ja 
kristinusko. 

Raamatussa ei missään käytetä kristillisyydestä nimi- 
tystä uskonto. Sana «siintyy pari kertaa Uudessa Tes- 
tamentissa, mutta tarkoittaa joko juutalaisten tai pa- 
kanoitten uskontoa. 

Jeesus ei tullut perustamaan jotain uutta uskontoa, 
kuten esim. Muhammed. Jeesuksen ja Muhammedin 
välillä on laatuero. Muhammed oli syntinen uskonnolli- 
nen ihminen, jolla oli omalaatuisia ilmestyksiä. Mutta 
Jeesus on Jumalan Poika, taivaista kotoisin oleva, joka 
tuli, jotta meillä olisi elämä ja yltäkyllin. 

Jeesus ei ollut mikään uskonnollinen mietiskelijä, 
kuten Buddha, vaan Jumala, joka ristillä kuollen so- 
vitti maailman synnin. Monet tahtovat pitää Jeesusta 
korkealla siveellisellä tasolla olevana opettajana, joka 
uskontojen sarjassa toi ihmisille kaikkein korkeimman 
uskonnon muodon. Mutta Jeesuksen sanoman ja kai- 
ken muun uskonnollisuuden välillä on yhtä suuri ero 
kuin valon ja pimeyden, elämän ja kuoleman. 

Meidän on aina muistettava, että apostolisessa julis- 
tuksessa kaikuu sanoma "Jumala oli Kristuksessa ja 
sovitti maailman itsensä kanssa, (2 Kor. 5: 19). 

Älkäämme siis milloinkaan sekoittako Jeesuksen hen- 
kilöllisyyttä joidenkin uskontojen perustajien henki- 
löllisyyteen. Jeesus on taivaasta, Jumalan Poika, nämä 
toiset ovat maasta, syntisiä ihmislapsia. Uskonnon perus- 
tajia on monenlaisia, Buddha, Muhammed, mormoonien 



uskonlahkon perustaja Smith, y.m. Mutta on yksi ai- 
noa, joka on voinut tuoda meille iankaikkisen elämän 
ja yltäkylläisyyden, ja se on Jeesus. 

Pitäkäämme siis tarkoin erossa uskonnollisuus ja 
iankaikkinen elämä silloinkin, kun uskonnollisuus pu- 
keutuu kristilliseen vaippaan. Silloin se onkin kaikkein 
vaarallisin. Silloin se on väärä profeetta, josta Jeesus 
varoittaa Vuorisaarnan lopulla. Väärä profeetta, joka 
esiintyy lammasten vaatteissa, mutta on raateleva susi. 
Tämä merkitsee sitä, että uudestisyntymätön ja Py- 
hästä Hengestä osaton kristillismielisyys tahtoo käydä 
elävästä, todellisesta kristinuskosta. 

Kun Jeesus itse kehoittaa meitä kavahtamaan tällais- 
ta Hänen tuomansa sanoman väärennystä, on meillä 
täysi syy kiinnittää siihen huomiomme ja rukoilla Her- 
ralta henkien erottamisen lahjaa voidaksemme paljas- 
taa tämän väärää merkkiä kantavan uskonnollisuuden 
julistuksen ja julistajat. 

Uskonnon ja kristinuskon välillä on siis laatuero. 

Uskonto on alhaalta, kristinusko ylhäältä. Uskonto 
on jotain ihmisestä kotoisin olevaa, kristinusko on Ju- 
malan lahjaa taivaasta. 

Kaikki uskonnot ovat syntyneet siitä, että kun ihmi- 
nen syntiinlankeemuksessa kadotti elävän yhteyden 
elävään Jumalaan, eli kuten Jumala sanoi: "kuolemalla 
kuoli", niin jäi hänen sydämeensä kuitenkin tyydyttä- 
mätön jumalakaipuu. Meillä on Saarnaajan kirjassa 
sanat: "Kaiken Hän on tehnyt kauniisti aikanansa, myös 
iankaikkisuuden Hän on pannut heidän sydämeensä", 
(3: 11). 

Ihminen on iäisyysolento, joka ei pääse irti uskon- 
nollisuudestaan, vaikka monet jumalankieltäjät sitä 
yrittävät. Ihminen on uskonnolliseksi luotu. Tämä on 
tieteellinen tosiasia. Vertaileva uskonnontutkimus on 



sen todennut. Mitä matalimmalla sivistystasolla elävät 
pakanakansatkin omaavat aina jonkinlaisen uskonnolli- 
suuden. 

Uskonnollisuus on siis jotain yleisinhimillistä. Darwi- 
nistitkin määrittelevät ihmisen uskonnolliseksi eläi- 
meksi, erotukseksi muista luurankoisista. 

Kristinusko on laadultaan jotain aivan toista. Se on 
kotoisin taivaasta. Se on Jumalasta. Se on iankaikkista 
elämää, minkä Jumala antaa lahjaksi jokaiselle, joka 
tulee oikeaan suhteeseen Häneen. 

Sanomme vielä kerran: 

Suurin vaara syntyy, kun yleisinhimillinen uskonnol- 
lisuus saa kristillisen pintakiillotuksen. Tätä monet luu- 
levat kristillisyydeksi, vaikka sillä ei ole mitään teke- 
mistä todellisen elävän kristillisyyden kanssa. 

Nimitystä "kristitty" alkoivat ensimmäiseksi käyttää 
Antiokiassa olevat pakanat niistä, jotka palvoivat Kris- 
tusta Jumalanaan ja tahtoivat olla yksin Hänelle kai- 
kessa kuuliaiset. 

Tämä nimitys oli siis pakanoitten antama. Juutalaiset 
käyttivät Jeesuksen ystävistä ja seuraajista nimitystä 
nasaretilaiset, mikä käy ilmi Ap. t. 24: 5, jossa he 
nimenomaan nimittävät Paavalia nasaretilaisen lahkon 
päämieheksi. 

Meidän on siis huomattava, että kristitty nimitystä 
käytettiin niistä, jotka palvoivat Jeesusta Kristusta Ju- 
malanaan ja tahtoivat olla Hänelle kaikessa kuuliaiset. 
Meidän aikanamme käytetään tätä nimitystä aivan toi- 
sessa merkityksessä. 

Joskus nimitetään kristityiksi kaikkia jossain n.s. kris- 
tityssä maassa eläviä kansalaisia, vaikka näillä ei ole 
minkäänlaista henkilökohtaista suhdetta Kristukseen. 
Ensimmäisen maailmansodan jälkeen kuultiin usein sa- 
nottavan, että siinä sodassa kärsi kristinusko vararikon. 



Tämähän oli aivan järjetöntä puhetta, sillä eiväthän so- 
taa käyneet kansat milloinkaan olleet ottaneet vastaan 
Jeesusta Kristusta Vapahtajanaan. Euroopan kansoista 
puheen ollen on kysymys sydämeltään pakanallisista 
ihmisistä, jotka ovat saaneet hieman kristillistä pinta- 
kiillotusta. Kun kristityn nimeä käytetään näin, silloin 
sitä käytetään aivan väärin. 

Toisinaan käytetään kristityn nimitystä kaikista kas- 
tetuista, mutta tämäkin on väärin. Jo Uudesta Tes- 
tamentista me näemme etteivät suinkaan kaikki vesi- 
kasteen saaneet tulleet eläviksi kristityiksi. Simon noi- 
dan tapaus Ap. t:n 8. luvussa on tässä suhteessa varsin 
räikeä. Mutta meillä on toisiakin todistuksia siitä, ettei 
pelkkä vesikaste tee ketään kristityksi. 

Paavali kirjoittaa 1. Kor. 5. luvussa: 

"Minä kirjoitin teille kirjeessäni, ettette seurustelisi 
huorintekijäin kanssa. En tarkoittanut yleensä tämän 
maailman huorintekijöitä tai ahneita tai anastajia tai 
epäjumalanpalvelijoita, sillä silloinhan teidän täytyisi 
lähteä pois maailmasta. Vaan minä kirjoitin teille, että 
jos joku, jota kutsutaan veljeksi, on huorintekijä tai 
ahne tai epäjumalanpalvelija tai pilkkaaja tai juomari 
tai anastaja, te ette seurustelisi ettekä söisikään sem- 
moisen kanssa. Sillä onko minun asiani tuomita niitä, 
jotka ovat ulkopuolella? Ettekö tekin tuomitse vain nii- 
tä, jotka ovat sisäpuolella? Ulkopuolella olevat tuomit- 
see Jumala. Mutta poistakaa te keskuudestanne se, 
joka on paha." 

Tästä kohdasta käy selvästi ilmi, että seurakunnan 
piiriin lukeutui täysin uudestisyntymättömiä ja Pyhästä 
Hengestä osattomia ihmisiä. Saattoi hyvinkin olla niin, 
että he seurakunnan ulkopuolella olevilta saivat kristi- 
tyn nimen, koska kerran olivat kastettuja, mutta Paa- 



vali vaati jyrkästi nämä erotettaviksi seurakunnan yh- 
teydestä. 

Kastettu ihminen, joka ei ole ottanut vastaan Jee- 
susta Kristusta omaksi Vapahtajakseen, voi hyvinkin 
esiintyä niin kristillismielisenä, että on vaikea erottaa 
häntä todella elävistä kristityistä. Jeesuksen sanojen 
mukaan tällaiset käyvät sanan kuulossa, ottavat osaa 
ehtoollisen viettoon, jopa profetoivat Jeesuksen nimessä 
ja tekevät monenlaisia voimatekoja. Mutta kerran tulee 
päivä, jolloin Jeesus julki lausuu: "En ole koskaan 
tuntenut teitä. Menkää pois, te laittomuuden tekijät." 

Nämä uskonnollismieliset kastetut ovat luontojumali- 
sia, sielullisia ihmisiä, jotka eivät tiedä mitään todelli- 
sesta uudestisyntymisestä Pyhässä Hengessä. Ja nämä 
ne Juudan kirjeen mukaan saavatkin aikaan suurinta 
vahinkoa seurakunnassa. "Sillä teidän keskuuteenne on 
pujahtanut eräitä ihmisiä, joiden jo aikoja sitten on 
kirjoitettu tulevan tähän tuomioon — he ovat likapilk- 
kuina teidän rakkausaterioillanne, julkeasti kemuilevat 
ja itseään kestitsevät. He ovat vedettömiä, tuulten ajel- 
tavia pilviä, paljaita, syksyisiä puita, rajuja meren aal- 
toja, jotka vaahtoavat omia häpeitään. He ovat napisi- 
joita, kohtalonsa nurkujia ja vaeltavat himojensa mu- 
kaan. Heidän suunsa puhuu pöyhkeitä ja he mielistele- 
vät ihmisiä oman etunsa tähden. Nämä juuri saavat ai- 
kaan hajaannusta. He ovat sielullisia. Henkeä heillä ei 
ole." 

Tämänlaisen kuvauksen voi Juudas antaa kirjeessään 
sen aikaisesta seurakunnasta, josta käy selvästi ilmi, 
etteivät edes apostolisena aikana kaikki kastetut olleet 
todellisia kristittyjä, yhtä vähän kuin meidänkään päi- 
vinämme. 

Suomen kansaa pidetään yleensä yhtenä maailman 
luterilaisimmista kansoista. Mutta jos tällä tarkoitetaan, 



että Suomen kansa on kristitty kansa, niin ei silloin 
kristitty nimitystä käytetä sen raamatullisessa merkityk- 
sessä. 

Ajattelemme nyt hiukan tilannetta keskuudessamme. 

Raamattuopistolla keskustelimme kerran S.K.S.Km 
toimeenpanemasta Gallup-tutkimuksesta, jonka piti 
tuoda ilmi, minkälainen uskonnollinen tilanne maas- 
samme vallitsee. Kysyin silloin läsnäolevilta oppilailta, 
mitenkä suuren prosentin valtiokirkkomme jäsenistä 
he arvelivat olevan todellisia uudestisyntyneitä ja Py- 
hästä Hengestä osallisia kristittyjä? 

Kohdistin kysymykseni usealle oppilaalle sanoen, ettei 
tässä nyt ole kysymys jonkinlaisesta Jumalan tuomi- 
osta, joka yksin sydämet tuntee. Mutta koska Jeesus 
on sanonut, että hedelmistä puu tunnetaan ja että 
orjantappurat eivät voi kasvaa viikunoita, eikä vuo- 
rella oleva kaupunki voi olla piilossa, niin päättelem- 
me nyt vain näin inhimillisesti, miltä meistä tässä suh- 
teessa näyttää. 

Kysyin eräältä, arveliko hän, että heidän kaupungis- 
saan joka kymmenes oli todella uudestisyntynyt ja Py- 
hästä Hengestä osallinen? Sanoin: "Ajatelkaa nyt, onko 
joka kymmenes kadulla vastaan tuleva ihminen elävä 
uskovainen?" Tähän hän vastasi: "Ei ikinä. Jos olisi joka 
viideskymmenes. Muutenhan meidän kaupungissamme 
olisi vallan paljon uskovaisia, mutta mikäli minä tie- 
dän ja voin päätellä kirkossa käynnistä ja kristillisiin 
harrastuksiin osaaottamisesta, niin kyllä meitä on mel- 
ko vähän." 

Jatkoin näin tiedustelujani. Ja jokainen oppilas vas- 
tasi samaan tyyliin, kuin tämä äsken mainittu. 

Sanoin silloin: "Ajatellaan nyt kuitenkin, että joka 
kymmenes ihminen valtiokirkkomme jäsenistä on todella 
elänyt uudestisyntymisen ja saanut Pyhän Hengen. Mi- 



kä silloin on totuus tästä kirkosta? Kun meidän päi- 
vinämme on sellaisia teologeja, jotka kehtaavat sanoa, 
että tämä valtiokirkko on sama kuin Kristuksen ruumis, 
niin tässä valossa nämä teologit sanovat niin räikeän 
valheen, että jokaisen Raamattua tuntevan ihmisen pi- 
täisi se jyrkästi torjua. Jos vain joka kymmenes tämän 
kirkon jäsenistä on elävä uskovainen ja näin kuuluu 
Jumalan valtakuntaan ja Pyhän Hengen hallintapiiriin, 
niin silloin yhdeksänkymmenettäosaa kuuluu Raama- 
tun mukaan perkeleen valtakuntaan ja saatanan hallin- 
tapiiriin. 

Sillä onhan meillä tästä hyvin selvä todistus Juma- 
lan sanassa. 

Johannes kirjoittaa 1. kirjeensä 3. luvussa: 

"Lapsukaiset, älköön kukaan saako teitä eksyttää. 
Se joka vanhurskauden tekee, on vanhurskas, niinkuin 
Hän on vanhurskas. Joka syntiä tekee, se on perkelees- 
tä, sillä perkele on tehnyt syntiä alusta asti. Siitä käy 
ilmi, ketkä ovat Jumalan lapsia ja ketkä perkeleen lap- 
sia. Kuka ikinä ei tee vanhurskautta, hän ei ole Ju- 
malasta, ei myöskään se, joka ei veljeänsä rakasta." 

Ja kirjoittaahan Paavali Ef. kirjeen 2. luvussa hyvin 
selvät sanat, joissa hän tuo ilmi eron suruttoman, juma- 
lattoman ihmisen ja elävän uskovaisen välillä. Siellä lu- 
emme näin: 

"Ja Jumala on eläviksi tehnyt teidät, jotka olitte 
kuolleet rikoksiinne ja synteihinne, joissa te ennen 
vaelsitte tämän maailman menon mukaan, ilmavallan 
hallitsijan, sen hengen hallitsijan mukaan, joka nyt 
tekee työtään tottelemattomuuden lapsissa, joiden jou- 
kossa mekin kaikki ennen vaelsimme lihamme himois- 
sa noudattaen lihan ja ajatuksen mielitekoja ja olim- 
me luonnostamme vihan lapsia, niinkuin muutkin." 



Ja tätä ei ollenkaan muuta se, että tämän joukon kes- 
kuudessa on monia uskonnollisuutta harrastavia ihmi- 
siä, sillä ovathan Afrikan mustat neekeritkin uskonnol- 
lisia, vaikka palvelevatkin osaltaan pahoja henkiä. Us- 
konnollisia ovat buddhalaiset, muhamettilaiset, mor- 
moonit, teosofit y.m. 

Tässä on kysymys ihmisistä, jotka ovat vailla ian- 
kaikkista elämää Jeesuksessa Kristuksessa. 

Kun Paavali muistelee elämäänsä uskonnollisena juu- 
talaisena, joka pyrki kaikessa noudattamaan isien pe- 
rinnäissääntöjä, sanoo hän itsestänsä kirjeessään Tiituk- 
selle: 

"Olimmehan mekin ennen ymmärtämättömiä, tottele- 
mattomia, eksyksissä, moninaisten himojen ja heku- 
main orjia, elimme pahuudessa ja kateudessa, olim- 
me inhottavia ja vihasimme toisiamme." 

Uskonnollisuus on laadultaan jotain aivan muuta kuin 
elävä kristillisyys. Meidän kirkkokansamme piirissä on 
paljon uskonnollisia ihmisiä, jotka eivät koskaan ole 
eläneet todellista pelastusta Jeesuksessa Kristuksessa. 
Jopa meidän suurten herätysliikkeittemme liepeilläkin 
liikehtii suuri määrä luontojumalisia, kristillismielisiä, 
hurskaita ja hartaita ihmisiä, joiden tie kuitenkin lo- 
pulta päättyy tuli järveen, koska eivät milloinkaan ole 
tehneet todellista parannusta, luopuneet synnistä ja 
maailmasta ja ottaneet vastaan Jeesusta Kristusta hen- 
kilökohtaiseksi Vapahtajaksensa. 

Tämän järkyttävän tosiasian pitäisi herättää kaikki 
kansankirkkomme todelliset ystävät uupumattomaan si- 
sälähetystyöhön. Jos kerran kirkkomme sisäpuolella on 
perkeleen valtakunnan suhde Jumalan valtakuntaan 
niinkuin yhdeksän suhde yhteen, niin onhan tuiki mah- 
dotonta ajatella, että tämä perkeleen valtakunnan osa 
olisi jäsenenä Kristuksen ruumiissa. 



Meidän täytyy tehdä selvä ero todellisten kristittyjen 
ja nimikristittyjen välillä, sillä Raamattukin tekee tä- 
män eron. 

"Ja Sardeen seurakunnan enkelille kirjoita: 'Näin 
sanoo Hän, jolla on ne Jumalan seitsemän henkeä ja 
seitsemän tähteä: Minä tiedän sinun tekosi: sinulla on 
se nimi, että elät, mutta sinä olet kuollut. — Kuitenkin 
on sinulla Sardeessa muutamia harvoja nimiä, jotka 
eivät ole tahranneet vaatteitaan. — Joka voittaa, se 
näin puetaan valkeihin vaatteisiin, enkä minä pyyhi 
pois hänen nimeänsä elämän kirjasta'." (Ilm.) 3 : 1 — 6). 

Tästä raamatunkohdasta me huomaamme, että Sar- 
deen seurakunnassa oli vain. harvoja, joiden nimet oli- 
vat Karitsan elämän kirjassa, kun suurin osa seurakun- 
talaisia oli vain nimikristittyjä. Seurakunnasta koko- 
naisuudessaan sanotaan: "Sinulla on se nimi, että sinä 
elät, mutta sinä olet kuollut." 

Juuri tällä tavalla voidaan sanoa Euroopan kansoista. 
Nekin ovat vuosisatoja kantaneet kristillistä nimeä, 
mutta todelliset kristityt ovat olleet hyvin harvinaisia. 

Luther valittaa, että hänen päivinänsä on niin vähän 
todellisia eläviä uskovaisia, että hän ei saa muodoste- 
tuksi sellaista "uskovaisten seurakuntaa", jonka hän 
kuitenkin tahtoisi syntyvän kansankirkon sisäpuolelle. 
Tunnettuahan on Lutherin sana: "Kristitty on harvi- 
nainen lintu". Ja näin on ollut kautta aikojen. Näin on 
tämän päivän Suomessakin. 

Jos siis tahdomme nimittää kristityiksi niitä, joita 
Raamattu todella nimittää kristityiksi, silloin ovat ky- 
symyksessä ainoastaan ne ihmiset, joiden nimet ovat 
Karitsan elämän kirjassa. Nämä yksistään muodostavat 
Kristuksen ruumiin. 

Kristuksen ruumiiseen kuuluvat siis ainoastaan to- 
della uudestisyntyneet ja Pyhästä Hengestä osalliset. 



Ja mikäli tämänlainen jäsen luopuu Herrasta, ei se 
enää ole jäsen Kristuksen ruumiissa, vaan Jeesus sanoo 
vertauksessaan viinipuusta: "Jos joku ei pysy minussa, 
niin hänet heitetään pois, niinkuin oksa, ja hän kui- 
vettuu, ja ne kootaan yhteen ja heitetään tuleen, ja ne 
palavat", (Joh. 15). 

Jeesuksen sanojen mukaan ei viini- 
puussa siedetä ainoatakaan kuivaa ok- 
saa, vaan se hakataan pois. Samalla ta- 
valla Herra ei siedä ruumiissansa ainoa- 
takaan kuivaa solua, vaan se leikataan 
pois. 

Tässäkin suhteessa kuullaan meidän keskuudessamme 
täydellisesti Jumalan totuudesta poikkeavaa julistusta. 

Edellä esitettyä totuutta havainnollistuttaa Jeesus eri- 
koisesti vertauksella vehnästä ja valhevehnästä. 

"Taivasten valtakunta on verrattava mieheen, joka 
kylvi hyvän siemenen peltoonsa. Mutta ihmisten nuk- 
kuessa hänen vihamiehensä tuli ja kylvi liistettä nisun 
sekaan ja meni pois. Kun laiho kasvoi ja teki hedel- 
mää, silloin lustekin tuli näkyvän. Niin perheenisännän 
palvelijat tulivat ja sanoivat hänelle: 'Herra, etkö kyl- 
vänyt peltoosi hyvää siementä? Mistä siihen sitten on 
tullut liistettä?' Hän sanoi heille: 'Sen on vihamies 
tehnyt.' Niin palvelijat sanoivat hänelle: 'Tahdotko, 
että me menemme ja kokoamme sen?' Mutta hän sa- 
noi: 'En, ettette liistettä kootessanne nyhtäisi sen mu- 
kana nisuakin. Antakaa molempien kasvaa yhdessä 
elonleikkuuseen asti. Ja elonaikana minä sanon leik- 
kuumiehille: Kootkaa ensin luste ja sitokaa se kimp- 
puihin poltettavaksi, mutta nisu korjatkaa minun ait- 
taani". (Matt. 13: 24—30). 

Väliaikaisessa käännöksessä käytettiin nimityksiä veh- 
nä ja valhevehnä. Nämä nimitykset tuovat vielä sei- 



vemmin ilmi, mitenkä ulkonaisesti samannäköisiä nisu 
ja lusteet olivat. 

Kun nyt Jeesus selittää opetuslapsillensa tätä verta- 
usta, sanoo Hän, että hyvä siemen ovat valtakunnan 
lapset, mutta lusteet ovat pahan lapset. 

Kun tässä valtakunnan lapset ja pahan lapset ovat 
ulkonaisesti niin toistensa näköiset, että Jeesus ei an- 
na lupaa opetuslapsilleen käydä eroittelemaan niitä 
kahteen ryhmään, niin Hän ei suinkaan voi tarkoittaa 
pahan lapsilla sellaisia ihmisiä, kuin rosvot, varkaat, 
huorintekijät, murhamiehet tai muut julkisyntiset. Kyl- 
lähän nämä voitaisiin erottaa niistä, jotka ovat uudes- 
tisyntyneitä ja vaeltavat Jumalan Hengen johdossa. Mut- 
ta tässä on kysymys ihmisistä, joita ei ihminen voi ulko- 
naisesti erottaa elävistä kristityistä, koska he harrasta- 
vat jumalisuutta, veisaavat virsiä, käyvät Herran huo- 
neessa, ottavat osaa ehtoollisen viettoon ja ovat kaikin 
puolin siveellisesti nuhteettomia kansalaisia. 

Sentähden ymmärrän tässä tarkoitettavan uudestisyn- 
tymättömiä, uskonnollisia, kristillismielisiä, luonto ju- 
malisia, jotka monasti ovat niin elävien kristittyjen kal- 
taisia, että tarvitaan suorastaan henkien erottamisen 
lahja, jotta osattaisiin sijoittaa nämä oikeaan ryh- 
määnsä. 

Ymmärrän siis, että valhevehnällä tarkoitetaan kris- 
tityn nimeä kantavia ihmisiä, mutta ihmisiä, jotka ovat 
täydellisesti sisäisesti vieraita Herralle. 

Kun Jeesus sanoo, että pelto on maailma, niin ei 
tämä sanonta millään tavalla estä ajattelemasta näitä 
ihmisiä jonkun kirkkokunnan jäseninä, sillä ovathan 
esim. Euroopan kansat vuosisatoja olleet erilaisten kirk- 
kokuntien jäseniä ja samalla maailman ihmisiä, eli per- 
keleen valtakunnan jäseniä. Jeesus ei sano, että pelto 
on seurakunta, sillä Kristuksen seurakuntaan ei lo- 



puitakaan voi kuulua yksikään ihminen, jota Herra 
tässä kuvaa valhevehnällä tai lusteella, sillä päättyy- 
hän tämän vertauksen selitys sanoihin: 

"Ja heidät heitetään tuliseen pätsiin, missä on oleva 
itku ja hammasten kiristys", mutta oikeasta "vehnäs- 
tä" sanotaan: "Silloin vanhurskaat loistavat Isänsä val- 
takunnassa, niinkuin aurinko." 

On siis erittäin tärkeätä, että olemme selvillä siitä, 
mitenkä kristityn nimeä kantavat luonto jumaliset, maa- 
ilman ihmiset ja ulkonaisen kirkon jäsenet voivat olla 
Jumalan Hengestä syntyneiden, uusien luomuksien kal- 
taisia ulkonaisessa suhteessa. Paavali sanoo näistä ih- 
misistä 2. Tim. 3: 5: 

"Heissä on jumalisuuden ulkokuori, mutta he kieltä- 
vät sen voiman", t.s. nämä ihmiset eivät ole osallisia 
Pyhästä Hengestä. 

Tässä toteamme sen saman ilmiön, minkä Jeesus esit- 
tää meille vertauksessa kymmenestä neitseestä. Nuo 
viisi tyhmää olivat ulkonaisesti aivan samanlaisia kuin 
älykkäät. Ero oli siinä, että toisten lampuissa oli öljyä, 
mikä toisilta puuttui. Öljy on usein Raamatussa Pyhän 
Hengen vertauskuva ja ymmärrämme sen tässäkin ver- 
tauksessa tarkoittavan nimenonaan Pyhää Henkeä. 

Hyvä lukijani. Älä sinä vain tee sitä kohtalokasta 
erehdystä, että luulet luontoperäisen jumalisuutesi ja 
kristillismielisyytesi avaavan sinulle taivaan portin. Jos 
näin teet, tulet kerran havaitsemaan tehneesi niin koh- 
talokkaan erehdyksen, että sen seuraukset ulottuvat 
läpi iäisyyden. On viisainta pysyä selvässä Jumalan 
sanassa. Ja Jumalan sanan mukaan ei yksikään, 
joka ei ole ottanut vastaan Jeesusta Kristusta omaksi 
henkilökohtaiseksi Vapahtajakseen ja saanut Pyhän 
Hengen sisäistä todistusta lapseudestaan, tule milloin- 
kaan sisälle Jumalan valtakuntaan, vaikka hän miten 
touhuaisi täällä ajassa kristillisissä riennoissa ja esiin- 
tyisi hyvinkin uskonnollisena ihmisenä. 



IV 



KUKA ON KRISTITTY 

Professori Odeberg on kirjoittanut suurta huomiota 
herättäneen kirjan nimeltä: "Farisealaisuus ja kristilli- 
syys". Tässä kirjassa hän toteaa, että se mitä me olemme 
tottuneet pitämään kristillisyytenä, on usein suurelta 
osaltaan farisealaisuutta. Hän luo eteemme aivan uu- 
den kuvan farisealaisuudesta esittäen, mitenkä fari- 
sealaisten julistuksen ja Jeesuksen julistuksen välillä 
ei ollut pinnalta katsoen suurtakaan eroa. 

Fariseukset tunnustivat Jumalan ja Jumalan tahdon 
aivan samanlaiseksi kuin Jeesus. He pitivät rakkautta 
lain täyttymyksenä. Monet sellaiset lausunnot Jeesuk- 
sen Vuorisaarnassa, joita me pidämme nimenomaan kris- 
tillisinä, olivat tuttuja myöskin farisealaisuuden piirissä, 
kuten esim. sanonta: "Mitä et tahdo ihmisten tekevän 
sinulle, älä sinäkään sitä tee heille". 

Ja kuitenkin oli farisealaisten julistuksen ja Jeesuk- 
sen julistuksen välillä oleellinen ero. Tämä käy kaik- 
kein selvimmin ilmi Johanneksen evankeliumin 3. lu- 
vusta, johon meille on talletettuna Jeesuksen ja Niko- 
deemuksen välinen keskustelu juuri tästä asiasta. 

Nikodeemus oli jalo fariseus, edustaen parhainta us- 
konnollisuutta. Hän oli nähnyt nuoressa Nasaretin pro- 
feetassa Jumalan miehen. Hän oli ollut toteamassa ne 
voimateot, joita Jeesus Jerusalemin temppelissä teki. 
Ja nyt hän oli tullut niin levottomaksi, että hänen oli 
täytynyt lähteä yön selkään saadakseen keskustella 
Nasaretin profeetan kanssa tästä asiasta. 



Tästä keskustelusta käy mitä selvimmin ilmi farisea- 
laisuuden eli uskonnollisen luonto jumalisuuden ja Jee- 
suksen edustaman Jumalan valtakuntajulistuksen väli- 
nen ero. 

Vain muutamia kohtia. 

Nikodeemus arvelee, että Jeesus oli tullut heille opet- 
tajaksi, ja tunnustaa, että hän uskoo tämän opettajan 
todella Jumalan lähettämäksi. Jeesus tekee lyhyen lo- 
pun tästä ajatuksen juoksusta. Hän aivan kuin tahtoo 
sanoa Nikodeemukselle: "Et sinä, Nikodeemus, tarvitse 
ensi sijassa opettajaa, vaan sinä tarvitset Vapahtajan. 
Sinun täyty syntyä uudesti, ylhäältä. Sinun jumali- 
suutesi on lihasta syntynyttä, ihmisen jumalisuutta. Mut- 
ta mikä lihasta on syntynyt, se pysyy lihana, vaikka 
tulisi millaisia opettajia hyvänsä. Sinun täytyy syntyä 
Hengestä, ylhäältä, sillä mikä Hengestä on syntynyt, 
se on henki. Ja Jumalan valtakunta on hengellistä elä- 
mää Pyhässä Hengessä." Kun Nikodeemus nyt kysyy, 
mitenkä tämä voi tapahtua, maalaa Jeesus hänen eteen- 
sä kuvan eräästä tapauksesta Israelin korpivaelluksen 
aikana: 

"Niinkuin Mooses ylensi käärmeen erämaassa, niin 
pitää Ihmisen Poika ylennettämän, että jokaisella, joka 
Häneen uskoo, olisi iankaikkinen elämä. Sillä niin on 
Jumala maailmaa rakastanut, että Hän antoi ainokai- 
sen Poikansa, ettei yksikään, joka Häneen uskoo, huk- 
kuisi, vaan hänellä olisi iankaikkinen elämä. Sillä ei 
Jumala lähettänyt Poikaansa maailmaan tuomitsemaan 
maailmaa, vaan sitä varten, että maailma Hänen kaut- 
taan pelastuisi. Joka uskoo Häneen, sitä ei tuomita. 
Mutta joka ei usko, se on jo tuomittu, koska hän ei 
ole uskonut Jumalan ainokaisen Pojan nimeen." 

Raamatullisen kristillisyyden perusvaatimus on uu- 
destisyntyminen Pyhästä Hengestä. Emme koskaan voi 



kasvattaa jotain ihmistä pimeydestä valkeuteen ja saata- 
nan vallasta Jumalan omaksi. Tämä on yhtä mahdo- 
tonta kuin jos puutarhuri luulisi voivansa jalostaa jon- 
kun ruusulajin niin, että ruusuista lopulta tulisi pääs- 
kysiä. Luonnollinen ihminen ei voi milloinkaan kehit- 
tyä Jumalan ihmiseksi. Jumalan ihmiseksi täytyy syn- 
tyä. 

Paavalin julistuksen ydinsanoma ilmenee seuraavissa 
lauseissa: 

"Mutta pois se minusta, että minä muusta kerskaisin 
kuin meidän Herramme Jeesuksen Kristuksen rististä, 
jonka kautta maailma on ristiinnaulittu minulle ja minä 
maailmalle. Sillä ei ympärileikkaus ole mitään eikä 
ympärileikkaamattomuus, vaan uusi luomus" (Gal. 6: 
14—15). 

Kun Jeesus keskusteli Nikodeemuksen kanssa, ja tä- 
mä oli aivan ymmällä Hänen sanojensa johdosta, joh- 
datti Jeesus hänet hengessä katsomaan tulevaa Golga- 
tan ristiä, sillä sitähän vaskikäärmeen tangon päähän 
nostaminen erämaassa vertauskuvallisesti merkitsi. 

Näin ollen Jeesus johdatti Nikodeemuksen Golgatal- 
le, ja Golgatan ristin edessä onkin uudestisyntymisen 
paikka. 

Samalla tavalla puhuu Paavali edellä mainitussa koh- 
dassa Kristuksen rististä. Hän ei tahdo tietää mistään 
muusta kuin siitä, sillä tämän ristin voimasta syntyvät 
uudet luomukset. 

Evankeliumin yhdinsanoma on sanoma rististä, jolla 
kuollen Jumalan Karitsa otti pois maailman synnin. 
Täällä Golgatalla on tänä päivänä Jumalan armoistuin. 
Täällä on avoin lähde kaikkea syntiä ja saastaisuutta 
vastaan. Juuri täällä on syntisen vanhurskauttamisen 
paikka. Täällä hänen vanha luomuksensa tuomitaan ris- 
tille ja täällä luodaan uusi luomus. Ja tämän uuden 



luomuksen luo Herra sanallaan. Niinkuin Hän kerran 
sanallaan loi taivaat ja maat, niin luo Hän tänä päi- 
vänä sanallaan uusia luomuksia. Ja tämä sana on sana 
syntien anteeksisaamisesta. Kun sana syntien anteeksi- 
saamisesta kohtaa katuvan syntisen, luo Herra sanansa 
ja Henkensä kautta uuden luomuksen. 

Tästä kirjoittaa Paavali 2. Kor. 5: 17.: 

"Jos joku on Kristuksessa, niin hän on uusi luomus. 
Se, mikä on vanhaa, on kadonnut, katso, uusi on sijaan 
tullut. ,, 

Pelastuksemme perustus on kokonaan ulkopuolellam- 
me. Se on Kristuksessa ja Hänen työssään Golgatan ris- 
tillä. Tämän, "Kristus meidän edestämme ,, , pitää aina 
ja joka päivä olla silmiemme edessä. 

Mutta tämä ihana tapahtuma ei tule meille pelastuk- 
seksi, jos vain tyydymme sen näin järjellämme totea- 
maan. Tämä olisi sellaista aivouskoa, josta m.m. Paavo 
Ruotsalainen vakavasti varoitti Jumalan rauhaa etsiviä 
ihmisiä. 

"Kristus meidän edestämme täytyy tulla Kristukseksi 
meissä", muutoin jäämme ulkopuolelle elävän pelas- 
tuksen. 

2. Piet. kirjeessä, sen 1. luvussa sanotaan nimen- 
omaan, että Jumala on antanut meille mitä ihanimmat 
lupaukset, jotta me niiden kautta tulisimme jumalalli- 
sesti luonnosta osallisiksi. 

Mitä tämä sanonta sisältää, sitä en ainakaan minä 
osaa selvittää. Mutta totean vain, että kysymyksessä on 
eräs yliluonnollinen tapahtuma, jonka kohteeksi syn- 
tisen ihmisen täytyy tulla, ennenkuin hän tulee taivas- 
kelpoiseksi. 

Hänessä täytyy syntyä jotain aivan uutta, Jumalasta 
lähtöisin olevaa. Vain tämänlaisena uutena luomuk- 
sena voi hän kerran periä taivaan kirkkauden. 



Ilm.kirjan 7. luvussa esitetään meille valtava näky- 
suuresta valkopukuisesta joukosta, joka ylistää Herraa 
pelastuksestaan. Tunnusmerkillistä tälle joukolle on se, 
että se veisaa uutta virttä. Tämä uusi virsi on syntynyt 
siitä elävästä pelastuskokemuksesta, minkä jokainen 
näistä oli kokenut Golgatalla, kun hän kadotettuna ja 
tuomittuna syntisenä alistui Herran tuomioon, mutta 
samalla otti vastaan täydellisen armahduksen Jeesuksen 
Kristuksen ansiossa ja Hänen veressään. Näin ihanasti 
vapautuneena kaikesta menneisyydestä, synnin ja saa- 
tanan vallasta ja siirtyneenä Jumalan Pojan taivaalli- 
seen valtapiiriin syttyi hänen sydämessään sellainen 
kiitollisuus ja ilo, että se puhkesi uuden virren säveliin. 
Ja tämä uusi virsi ei ole mitään muuta kuin syntisen 
suurta kiitollisuutta Jumalan sanomattomasta armosta 
ja armahduksesta, kun Hän menetteli ihmispoloisen 
kanssa aivan päinvastoin, kuin mitä tämä oli ansain- 
nut. 

Sinä ja minä, me olemme ansainneet kadotuksen. 
Mutta Jeesuksen Kristuksen uhrikuoleman tähden me- 
nettelee Herra meidän kanssamme aivan päinvastoin, 
kuin mitä olemme ansainneet. Jopa Paavali sanoo, että 
"missä synti on suureksi tullut, siellä armo on ylen- 
palttiseksi tullut". Näin saa siis suurinkin syntinen 
omistaa omalle kohdallensa tuon uutta elämää luovan 
sanan: Sinun syntisi ovat anteeksiannetut, poispyyhityt, 
meren pohjaan heitetyt. Ne eivät tule enää esille mil- 
loinkaan, eivät edes tuomiopäivänä. Herra ei enää muis- 
tele niitä. Hän on ne poistanut kasvojensa edestä, eikä 
tahdo niitä enää katsella. 

"Vapauteen Kristus on vapauttanut meidät", kirjoit- 
taa Paavali Gal. kirjeen 5. luvun alussa ja lisää: "Älkää 
antako uudestaan sitoa itseänne orjuuden ikeeseen." 



Raamatun mukaan Jumalan lapsi on tällainen Kris- 
tuksen veren voimasta vapautettu uusi luomus. Ja hä- 
nelle kuuluu tämäkin Herran sana: 

"Niin ei nyt siis ole mitään kadotustuomiota niille, 
jotka Kristuksessa Jeesuksessa ovat", (Room. 8. 1). 

Kun siis kysymme: "Kuka on kristitty?" kuuluu vas- 
tauksemme Raamatun mukaan näin: 

"Kristitty on ihminen, joka on uudestisyntymisessä 
tullut uudeksi luomukseksi Kristuksessa Jeesuksessa." 



V 



MISTÄ KRISTITTY TUNNETAAN? 

"Katsokaa, minkäkaltaisen rakkauden Isä on meille 
antanut, että meitä kutsutaan Jumalan lapsiksi, joita me 
olemmekin. Sentähden ei maailma tunne meitä, sillä 
se ei tunne Häntä. 

Rakkaani. Nyt me olemme Jumalan lapsia, eikä ole 
vielä käynyt ilmi, mitä meistä tulee. Me tiedämme 
tulevamme Hänen kaltaisikseen, kun Hän ilmestyy, 
sillä me saamme nähdä Hänet sellaisena kuin Hän on. 
Ja jokainen, joka panee Häneen tämän toivon, puhdis- 
taa itsensä, niinkuin Hän on puhdas", (1. Joh. 3: 1 — 3). 

Kristityn nimeä ei saa käyttää missään muussa mer- 
kityksessä kuin siinä, missä Raamattu sitä käyttää. 
Heti kun tämä nimitys annetaan ihmiselle, joka ei vas- 
taa sitä, mitä Raamattu kristityllä tarkoittaa, painetaan 
tähän ihmiseen väärä leima. 

Väärän rahan tekijää pidetään suurena rikollisena. 
Ken sellaista harrastaa, joutuu viranomaisten kanssa 
tekemisiin ja linnaan. 

Väärien lääkkeitten antaminen määrätyissä taudin 
tapauksissa, vaikka pullon päällä olisikin oikean lääk- 
keen nimi, tuottaa potilaalle kuoleman. 

Laissa on ankarat rangaistusmääräykset, jos joku 
käyttää jonkun tehtaan merkkiä leimaamalla omat ala- 
arvoiset tuotteensa tällä merkillä. 

Kun me sovitamme näitä kaikessa maallisessa elä- 
mässä ehdottoman oikeina pidettyjä periaatteita kristin- 
uskon alalle, joudumme kauhuksemme toteamaan, mi- 



tenkä väärin kristityn ja kristillisyyden nimeä onkaan 
aikojen kuluessa käytetty ja käytetään tänään. 

Meidän on aina muistettava, että ainoastaan aposto- 
linen julistus on oikeata kristillistä julistusta. Mikäli 
tästä poiketaan, joudutaan painamaan kristillisyyden 
leima aivan väärään julistukseen. Kuinka paljon ovat- 
kaan eri yliopistojen professorit tehneet tässä syntiä, 
leimaamalla omat käsityksensä ja mielipiteensä kristin- 
uskon leimalla, vaikka monissa oleellisissa kohdissa ei 
heidän opetuksellansa ja apostolisella julistuksella ole 
mitään yhteistä. 

On vallan hirveätä ajatella, kuinka paljon historian 
kuluessa onkaan lausuttu vääriä todistuksia Jeesuk- 
sesta, Hänen evankeliumistaan ja apostolisesta julistuk- 
sesta. Ei tarvitse muuta kuin syventyä tutkimaan dog- 
mihistoriaa, tullakseen tästä vakuutetuksi. 

Ja kun vielä sanomme, että monilta näistä professo- 
reista puuttuvat alkeellisimmat edellytykset ymmär- 
tääkseen oikein Uuden Testamentin sanomaa, niin ih- 
mettelymme on sitä suurempi. Sillä kun Jeesus puhuu 
siitä, mitenkä Hänen julistamansa totuudet ovat sala- 
tut tämän maailman viisailta ja toimellisilta ja ilmoi- 
tetut lapsenmielisille, ja kun Hän nimenomaan sanoo, 
ettei kukaan muu tunne Poikaa kuin Isä eikä Isää 
kukaan muu kuin Poika ja kenelle Poika tahtoo Hänet 
ilmoittaa, niin on vääryyksien vääryyttä, kun uudesti- 
syntymättömät ja Pyhästä Hengestä osattomat teologit 
lähtevät tulkitsemaan Raamatun salattua viisautta. 
Kun Paavali 1. Kor. kirjeen 2. luvussa nimenomaan sa- 
noo, ettei luonnollinen, sielullinen eli uudestisyntymä- 
tön ihminen ymmärrä eikä ota vastaan sitä, mikä Ju- 
malan Hengen on, vaan se on hänelle hullutusta, niin 
on kaikenlainen puhe uudestisyntymättömien teologiasta 
aivan samanarvoista kuin epämusikaalisten ihmisten 



puhe Beethovenin ja muiden suurten säveltäjien sävel- 
lyksistä. 

On itsestään selvää Raamatun edessä, että uudesti- 
syntymättömän teologin puhe kristinuskosta on saman- 
arvoista kuin sokean puhe väreistä tai kuuron puhe 
äänistä. 

Kristitty on Raamatun mukaan uudestisyntynyt Ju- 
malan lapsi, joka palvoo Jeesusta Kristusta Jumala- 
naan ja tahtoo olla Hänelle kaikessa kuuliainen. 

Mainitsen nyt kolme seikkaa, joista kristitty tunne- 
taan. 

Kristitty on ihminen, joka on hengessään käynyt 
Golgatalla. Täällä hänet on tutkittu, tuomittu ja armah- 
dettu. Golgatalla hänet on vanhuskautettu ja täällä 
hän on saanut uudestisyntymisen armon. 

Ken ei Golgatasta kokemuksellisesti mitään tiedä, 
hän ei voi olla kristitty, vaikka hän sellaista nimeä 
kantaisikin. 

Golgatalla on ahdas portti. Tämä portti on armon 
portti. Tämä portti on Jeesus itse. Sentähden tämä 
portti on syntien anteeksiantamuksen portti. Ja elävä 
kristillisyys — tämä on meidän tarkoin huomattava — 
alkaa vasta syntien anteeksiantamuksesta. Sen toteaa 
Lutherkin sanoessaan: "Missä syntien anteeksiantamus 
on, siellä on elämä ja autuus". 

Golgatalta erkanee kaita tie, joka vie kirkkauteen. 
Sentähden jokainen kaidan tien matkamies tietää ker- 
toa suuresta armahduksesta Jeesuksen ristin edessä. 

Tämä on ensimmäinen mainitsemistani kristityn tun- 
tomerkeistä. 

Toisena kristityn epäämättömänä tunnusmerkkinä pi- 
tää Raamattu Pyhän Hengen saamista. 

Jo Johannes Kastaja sanoi, että Messias kastaa oman- 
sa Pyhällä Hengellä. Ensimmäisen kerran tapahtui tä- 



mä suuri ihme helluntaina, jolloin Jeesuksen hajanai- 
nen ystäväpiiri luotiin yhdeksi kokonaisuudeksi eli elä- 
väksi elimistöksi Pyhän Hengen vuodatuksen kautta. 
Silloin syntyi seurakunta eli Kristuksen ruumis. Ja 
Paavali julistaa, että jokaisen kristityn tuntomerkkinä 
on juuri se, että hän on saanut Pyhän Hengen. 

Pyhä Henki on Herran painama sinetti omiinsa. Tällä 
sinetillä Hän varmistaa omistusoikeutensa ihmiseen. 
Sentähden Paavali kirjoittaa Ef. 4: 30: 

"Älkää saattako murheelliseksi Jumalan Pyhää Hen- 
keä, joka on teille annettu sinetiksi lunastuksen päi- 
vään saakka." 

Saman kirjeen 1. luvussa hän mainitsee, ketkä Herra 
tällä tavalla omiksensa sinetöi, kirjoittaessaan näin: 

"Hänessä on teihinkin, sitten kun olitte kuulleet to- 
tuuden sanan, pelastuksenne evankeliumin, uskoviksi 
tultuanne pantu luvatun Pyhän Hengen sinetti, sen, 
joka on meidän perintömme vakuutena. Hänen omai- 
suutensa lunastamiseksi, hänen kirkkautensa kiitok- 
seksi." 

Paavalin julistuksen mukaan kristitty tunnetaan juuri 
siitä, että hän on saanut henkikasteen, sen jolla Johan- 
nes Kastaja ennusti Messiaan kastavan jokaisen oman- 
sa. Me luemme 1. Kor. 12: 12—13: 

"Sillä niinkuin ruumis on yksi ja siinä monta jäsen- 
tä, mutta kaikki ruumiin jäsenet, vaikka niitä on mon- 
ta, ovat yksi ruumis, niin on Kristuskin. Sillä me 
olemme kaikki yhdessä Hengessä kastetut yhdeksi ruu- 
miiksi, olimmepa juutalaisia tai kreikkalaisia, orjia tai 
vapaita, ja kaikki olemme saaneet juoda samaa Hen- 
keä." 

Erikoisen selväksi käy tämä Pyhän Hengen saamisen 
välttämättömyys Room. kirjeen 8. luvusta: 

"Sillä kaikki, joita Jumalan Henki kuljettaa, ovat Ju- 



malan lapsia. Sillä te ette ole saaneet orjuuden henkeä, 
ollaksenne jälleen pelossa, vaan te olette saaneet lap- 
seuden hengen, jossa me huudamme: 'Abba, isä\ Hen- 
ki itse todistaa meidän henkemme kanssa, että me 
olemme Jumalan lapsia." 

Tämä raamatunlause todistaa mitä selvimmin Juma- 
lan lapsella olevan toisen hengen kuin maailman lap- 
sella. Kun maailman lapsi on osallinen saatanan hen- 
gestä, niin Jumalan lapsi on osallinen Jumalan Henges- 
tä. Ei yksikään, joka on vailla Pyhää Henkeä, voi olla 
Jumalan lapsi. 

Sanoisimme siis, että vain Jeesuksen verellä pestyt 
ja Pyhän Hengen sinetillä sinetöidyt uudet luomukset 
tunnetaan kerran taivaan portilla. 

Kolmantena tuntomerkkinä mainitsisin vielä sen ih- 
meellisen vapautuksen, minkä Raamattu aina liittää tosi 
kristityn nimeen. Apostoli Paavali kirjoittaa Gal. 5: 1: 

"Vapauteen Kristus vapautti meidät. Pysykää siis lu- 
jina, älkääkä antako uudestaan sitoa itseänne orjuuden 
ikeeseen." 

Tähän lauseeseen luo valoa Room. 8: 1: 

"Niin ei nyt siis ole mitään kadotustuomiota niille, 
jotka Kristuksessa Jeesuksessa ovat. Sillä elämän hen- 
gen laki Kristuksessa Jeesuksessa on vapauttanut sinut 
synnin ja kuoleman laista." 

Elämän hengen laki Kristuksessa Jeesuksessa on sa- 
ma kuin Pyhän Hengen voima. Todellinen Jumalan lap- 
si on saanut kokea elämässään Jumalan sanan, Kris- 
tuksen veren ja Pyhän Hengen voiman. 

Hän on vapautettu ihminen. 

Hän on vapautettu menneisyydestään, sillä kaikki 
tämä tuomittiin Golgatalla ja heitettiin meren syvyy- 
teen. Näin hän vapautui syyttävästä omastatunnosta ja 
jatkuvista saatanan muistutuksista. Herra vapautti 



hänet synneistä, mutta ei syntisyydestä. Kyllä Jumalan 
lapsi edelleenkin saa kantaa "vanhaa minäänsä", "li- 
haansa", mikä aina taistelee hänessä olevaa uutta luo- 
musta ja Henkeä vastaan. Ei Jumalan lapsi ole kiu- 
sauksista vapautettu, mutta kylläkin synnin hallitus- 
vallasta, kun hän on luovuttanut itsensä ja kaikkensa 
Kristukselle, tullen näin Paavalin lailla Kristuksen 
orjaksi. Kristuksen orjana on hänellä vain yksi herra, 
ja siksi hän on vapautettu myöskin ihmisten tuomiosta. 
Hän seisoo ja kaatuu oman Mestarinsa edessä. 

Tämä vapautuksen evankeliumi on erikoisen tunnus- 
merkillistä juuri apostoliselle julistukselle. Se ei mer- 
kitse minkäänlaista synnittömyyttä. Paavali tunsi it- 
sensä suurimmaksi syntiseksi maan päällä, eikä hän 
koskaan tätä tietoisuutta kadottanutkaan. Herra oli an- 
tanut hänelle pistimen lihaan, jonka aina tuli muistut- 
taa häntä hänen langenneesta luonnostaan ja pitää hän- 
tä nöyryydessä ja alituisena armon kerjäläisenä. 

Tämä juuri on kristityn oikea asenne. Vaikka hän 
eläisi satavuotiaaksi, pysyy hän itsessänsä aina saman- 
laisena tuomittuna ja kadotettuna syntisenä. Hän on 
todellisuudessa aina vailla omaa vanhurskautta ja py- 
hyyttä. 

Mutta sensijaan hän on Kristuksessa, Kristuksen ve- 
riannossa täydellisesti armahdettu. Kristus on hänen 
vanhurskautensa, pyhityksensä, lunastuksensa, viisau- 
tensa, voimansa, — kaikkensa. 

Kristitty on siis ihminen, joka voi todistaa itses- 
tänsä: 

"En silleen enää elä minä, vaan Kristus elää minus- 
sa." Ja missä Kristus elää, siellä eletään Hänen va- 
pautensa voimassa. 



VI 



KRISTITTY — "UUDEN AIOONIN" IHMINEN 

"Vaikka minä puhuisin ihmisten ja enkelien kielillä, 
mutta minulla ei olisi rakkautta, olisin minä vain heli- 
sevä vaski tai kilisevä kulkunen. Ja vaikka minulla 
olisi profetoimisen lahja ja minä tietäisin kaikki salai- 
suudet ja kaiken tiedon, ja vaikka minulla olisi kaikki 
usko, niin että voisin vuoria siirtää, mutta minulla ei 
olisi rakkautta, en minä mitään olisi. Ja vaikka minä 
jakelisin kaiken omaisuuteni köyhäin ravinnoksi ja 
vaikka antaisin ruumiini poltettavaksi, mutta minulla 
ei olisi rakautta, ei se minua mitään hyödyttäisi. 

Rakkaus on pitkämielinen, rakkaus on lempeä, rak- 
kaus ei kadehdi, ei kerskaa, ei pöyhkeile, ei käyttäydy 
sopimattomasti, ei etsi omaansa, ei katkeroidu, ei muis- 
tele kärsimäänsä pahaa, ei iloitse vääryydestä, vaan 
iloitsee yhdessä totuuden kanssa. Kaikki se peittää, 
kaikki se uskoo, kaikki se toivoo, kaikki se kärsii." (1. 
Kor. 13: 1—7). 

Kristitty on rakkauden ihminen. Rakkauden vastakoh- 
tana ei ole viha, vaan itsekkyys. Luonnollista ihmistä 
hallitsee itsekkyys. Hengestä syntyneessä ihmisessä elää 
Kristus. Hän elää jokaisessa Hengestä syntyneessä ih- 
misessä, toisissa voimakkaammin, toisissa heikommin. 

Tämä johtuu siitä, missä määrin kristitty on Pyhän 
Hengen täyttämä. Jos hän elää omien voimiensa va- 
rassa, ilmenee Kristus-elämä hänessä sangen heikosti. 
Tämänlaisia kristittyjä nimittää Paavali lapsiksi Kris- 
tuksessa, eli lihallisiksi kristityiksi. (1. Kor. 3: 1 — 3). 
Heissä asuu Kristus, mutta liha on yhäti vielä siksi 
voimakas, että se lyö leimansa heidän elämäänsä. 



Ihminen, jossa Kristus näin elää, on hengellinen ih- 
minen. Häntä hallitsee Pyhä Henki. Hän on luovutta- 
nut itsensä kaikkineen ristiinnaulittavaksi ja kuoletet- 
tavaksi. Mikäli Pyhä Henki tekee tämän todellisuudek- 
si hänen elämässään, sikäli ilmenee myös, että Kristus 
elää hänessä. 

Raamattu asettaa meidän eteemme korkean kristilli- 
sen elämän ihanteen. Meidän tulisi vaeltaa, niinkuin 
Kristus vaelsi. Tämä ihanne on kuitenkin saavuttamat- 
tomissa, sillä Jumalan Pojan askeleet ovat syntiselle 
ihmiselle aivan liian pitkät. Paremminkin voisimme 
ajatella ihanteeksemme Jeesuksen suurinta valittua 
asetta, Paavalia, sillä hän oli syntinen ihminen, vaik- 
kakin erikoisen suuressa määrin armoitettu. 

Lukiessamme Paavalin kirjeitä, tulee silmiemme 
eteen kuva miehestä, jossa Kristus oli muodon saanut. 
Tosin loistaa sieltä selvästi esille myöskin Paavalin inhi- 
millinen yksilöllisyys. Aavistamme koko ajan, miten- 
kä hänenkin elämässään Henki taistelee lihaa vastaan ja 
liha Henkeä vastaan. Mutta hän oli kuitenkin löytänyt 
käytännöllisen kristillisen elämän salaisuuden, joka te- 
ki hänestä miehen, jossa todella Kristus eli. 

Kysymme: "Mikä on tämä salaisuus?" 

Vastaus on: "Armo." 

Kun Paavali 1. Kor. kirjeen 13. luvussa asettaa rak- 
kauden niin korkealle, että jos se puuttuu, puuttuu to- 
dellisuudessa kristillisyydestä kaikki, niin ei tässä ole 
kysymys jostakin Paavalin rakkaudesta. Ei Paavali- 
kaan saa itsestänsä irti tämänlaista rakkautta. 

Tämä rakkaus on lahja taivaasta. 

On kysymys siitä rakkaudesta, josta hän kirjoittaa 
Room. 5: 5: "Jumalan rakkaus on vuodatettu meidän 
sydämiimme Pyhän Hengen kautta." Tämä Jumalan 
rakkaus on juuri Kristus. Siellä missä Kristus elää ja 



hallitsee, siellä on ihminen täytetty Jumalan omalla 
rakkaudella. 

Näin ollen kristitty on Jumalan rakkauden valtaama 
ihminen. Hän on täysin kuollut pois kaikesta lainalai- 
sesta elämästä ja elää Jumalan armon ympäripiirittä- 
mänä, niinkuin kala vedessä. Sitä tarkoittaa Paavalin 
alituisesti Uudessa Testamentissa uudistuva sanonta: 
"Olla Kristuksessa Jeesuksessa". Tämä merkitsee samaa 
kuin olla upotettu sellaiseen armon mereen, missä ei 
enää tiedetä mistään muusta kuin Jumalan rakauden 
voimasta. 

Kristitty on ihminen, joka on asetettu taivaallisiin. 
Tästä kirjoittaa Paavali Efesolaiskirjeen alussa: 

"Ylistetty olkoon meidän Herramme Jeesuksen Kris- 
tuksen Jumala ja Isä, joka on siunannut meitä taivaal- 
lisissa kaikella hengellisellä siunauksella Kristuksessa." 

Kristitty on näin ollen asetettu elämään aivan uudes- 
sa olopiirissä, taivaallisissa, eli Pyhässä Hengessä. Se, 
missä määrin me tämän tajuamme, ratkaisee meidän 
kristillisen elämämme laadun. 

Voisimme myös sanoa, että kristitty on "uuden aioo- 
nin ihminen". Tätä nykyistä aioonia nimittää Paavali 
Galatalaiskirjeen alussa "nykyiseksi pahaksi maailman- 
a jaksi". Tästä "aioonista" on Kristus pelastanut omansa 
uuteen "aiooniin". Room. 12. luvun alussa luemme: 
"Älkää mukautuko tämän maailmanajan mukaan, vaan 
muuttukaa mielenne uudistuksen kautta tutkiaksenne, 
mikä on Jumalan tahto, mikä hyvää ja otollista ja täy- 
dellistä." 

"Uuden aioonin ihminen elää Pyhän Hengen ehdot- 
toman hallitusvallan, diktatuurin, alaisena. Hän elää 
Hengessä, Hengestä ja Hengen johdatuksessa. Näin 
ollen on hän täydellisessä ristiriidassa tämän nykyisen 
pahan maailmanajan elämää elävien ihmisten kanssa. 



Tästä johtuu, ettei heidän välillään voi milloinkaan tul- 
la minkäänlaista sovittelua. Jeesus huomautti usein, että 
Hänen ja maailman välillä on täydellinen ristiriita. 
Myöskin uskonnollisen maailman. Useasti puhui Hän 
myös siitä, että opetuslapsella ei voi olla muunlaista 
osaa kuin hänen opettajallaan. "Te joudutte kaikkien 
vihattaviksi Minun nimeni tähden." Kaikkina aikoina 
on elänyt kristillismielisiä ihmisiä, jotka ovat pyrki- 
neet poistamaan rajaa Jumalan Hengen hallitusalueen 
ja maailman hengen hallitusalueen väliltä. Mutta tä- 
män rajan poistaminen on tuiki mahdotonta. Kristus 
ja saatana edustavat niin täydellisesti vastakkaisia hen- 
kivaltoja, ettei niiden välillä koskaan voi syntyä mi- 
tään sovintoa. Sentähden juuri täytyy "uuden aioonin" 
ihmisen ottaa joka päivä ristinsä, jos mieli seurata Jee- 
susta. Risti muodostuu juuri siitä ristiriidasta, minkä 
"vanhan aioonin" ihminen ajatuksineen ja tapoineen ai- 
heuttaa "uuden aioonin" ihmiselle. 

Kristityn tie maailmassa muodostuu muukalaisen 
tieksi. Hänen yhdyskuntansa on taivaissa, ja sieltä hän 
odottaa Jeesusta Kristusta Vapahtajakseen, (Fil. 3: 
20). Tämänlainen vaellus edellyttää suurta voimaa. Ei 
ole helppo olla ristiriidassa ympäristönsä kanssa. Ei ole 
helppo seistä ajan henkeä vastaan. Eikä ole helppoa to- 
distaa Kristuksesta Häneen vihamielisesti suhtautuvan 
maailman keskellä. Kaikkeen tähän tarvitaan paljon 
voimaa. 

Apostolien tekojen 2. luvun lopulla mainitaan neljä 
seikkaa, jotka ovat kaiken elävän kristillisyyden ulko- 
naisia tunnusmerkkejä. 

"Ja he pysyivät apostolien opetuksessa, keskinäisessä 
yhteydessä, leivän murtamisessa ja rukouksissa." 

Nämä seikat ovat tunnusmerkillisiä tämänkin päivän 
kristityille. 



Heidän täytyy alituisesti uudelleen syventyä apostoli- 
seen julistukseen. Tämä merkitsee samaa kuin joka- 
päiväinen raamatunluku. Ainoastaan sellainen ihmi- 
nen voi menestyksellisesti vaeltaa Jeesuksen askelissa 
ja taistella maailmassa olevaa turmelusta vastaan, joka 
ammentaa alituisesti uutta voimaa Jumalan sanasta. 
Ja tässä on nimenomaan kysymys Jumalan omasta 
sanasta. Kristillisen seurakunnan piirissä ei suinkaan 
kaikki julistus ole Jumalan sanaa. Ei kaikki "maito" 
ole "väärentämätöntä maitoa". On paljon julistusta, 
joka poikkeaa apostolisesta ja johon on sekoitettu mo- 
nenlaista inhimillistä viisautta. "Uuden aioonin" julis- 
tus on ehdottomasti apostolista julistusta. Se on ehdot- 
tomasti Jumalan ilmoitusta Sanassa, johon ei saa pie- 
nimmässäkään määrässä sekoittaa "vanhan aioonin" 
viisautta, mikä on tämän maailman viisautta ja täydel- 
lisesti ristiriidassa Jumalan ilmoituksen kanssa. Vain 
tämän maailman viisaudesta vapaa apostolinen julistus 
on elävää ja voimakasta ravintoa hengelliselle ihmi- 
selle. 

Vasta tuomiopäivänä käy ilmi, mitenkä tuhoisaa on 
ollut sellainen julistus, jossa Jumalan ilmoitukseen on 
sekoitettu tämän "aioonin" viisautta. 

Kristitty tunnetaan siis siitä, että hän elää Jumalan 
sanasta, Jumalan ilmoituksesta Sanassa, nimenomaan 
apostolisesta julistuksesta. 

Toisena ulkokohtaisena tunnusmerkkinä mainittiin 
keskinäinen yhteys. 

Kristitty ei ole mikään yksinäinen olio, vaan solu 
Kristuksen ruumiissa. Kristuksen ruumiin muodostavat 
kaikki ne, jotka ovat saaneet uudestisyntymisen armon 
ja Pyhän Hengen. Kristitty on jäsen seurakunnassa. 
Seurakunta on taas elävä elimistö, jonka Pyhä Henki 
on luonut. 



Emme voi milloinkaan ajatella kristittyä jonain yksi- 
näisenä "matkamiehenä", vaan paremminkin jäsenenä 
suuressa saattuessa, jonka alkupää on jo ehtinyt kirk- 
kauteen. Tämä saattue on Karitsan häihin kulkeva 
morsiusjoukko. Kristuksen seurakunnan erikoisena tun- 
nusmerkkinä on juuri tämä morsiusmieli. Morsian va- 
eltaa kohti Ylkäänsä. Jos tämä mieli seurakunnasta ka- 
toaa, ja Herran omat alkavat veljeillä tämän "pahan 
aioonin" ihmisten kanssa, silloin Raamattu antaa heille 
tuon perin ruman nimen — portto. Tämä merkitsee 
ihmistä, jotka ovat käyneet sydämeltään uskottomiksi 
Herralleen ja Mestarilleen. 

On perin tärkeätä, että jokainen Jumalan ihminen 
pyrkii niin lähelle toisia Jumalan lapsia kuin mahdollis- 
ta, sillä vasta seurakunnan yhteydessä hän saa kokea 
niitä parhaita siunauksia, joita Herra tahtoo omillensa 
antaa. 

Kolmantena näkyväisenä tunnusmerkkinä mainitaan 
yhteinen Herran ehtoollinen eli leivän murtaminen. 
Tässä pyhässä ateriassa ilmentää Kristuksen seurakun- 
ta itsensä kaikkein ihanimmalla tavalla. Ehtoollispöytä 
on kalpea heijastus siitä Karitsan hääateriasta, jolle tä- 
mä morsiusjoukko on matkalla. Ehtoollispöytään käy- 
dään kiittäen ja ylistäen Jumalan Karitsaa, joka on jo 
ottanut pois maailman synnin. Se on näin ollen kiitos- 
ja ylistysateria. Mutta ehtoollispöydässä on ylösnoussut 
Herra itse isäntänä. Ehtoollisvieraat ovat Hänen vie- 
raitansa. Ehtoollisella palvelevat papit vain Hänen pal- 
velijoitansa. Näin ehtoollisen vietto on samalla muisto- 
ateria. Siinä nimenomaan uudelleen muistellaan Hänen 
uhrautuvaa rakkauttansa Golgatan ristillä ja eletään se 
armonvälineissä todellisuudeksi. Mutta ehtoollisateria 
on myöskin samalla keskinäisen rakkauden ateria. Eh- 
toollisvieraat ovat Jumalan perheväkeä, ja ateria Jee- 



suksen ystävien ateria, ystävien, jotka ovat liitetyt yh- 
teen jumalallisen rakkauden kautta. 

Ehtoolliseen kuuluu vielä paljon muutakin, mutta 
tärkein on yhteys Herraan ja Herran omiin Pyhässä 
Hengessä. 

Tämänlaista pyhää hetkeä vietettiin alkuseurakun- 
nassa joka päivä. Meidän keskuudessamme se on harvi- 
naisempaa, emmekä usein tunnekaan sellaista hengellis- 
tä yhteyttä kuin mitä alkuseurakunnassa tunnettiin, 
kun — Lutherin sanoja käyttääkseni — "sakramentti 
on heitetty kaiken maailman tallattavaksi." 

Meidän on kuitenkin aina muistettava, että ehtoollis- 
pöytä on katettu ainoastaan Jeesuksen ystävälle, jos- 
kaan emme ryhdy karkoittamaan sieltä "juudas iskari- 
otteja", sen enempää kuin Jeesus itsekään sitä teki. 

Neljäntenä tunnusmerkknä mainitaan tuossa raama- 
tunkohdassa rukous. Ja onkin aivan mahdotonta aja- 
tella kristittyä ilman rukousta, sillä juuri rukouksen 
kautta hän on yhteydessä näkymättömään maailmaan 
ja pääsee osalliseksi näkymättömän maailman voi- 
mista. 

Pyhä Henki on nimenomaan rukouksen henki. Hän ei 
ainoastaan rukoile meidän puolestamme, vaan Hän ru- 
koilee myöskin meissä. Syynä kristittyjen ja Kristuk- 
sen seurakunnan suureen hengelliseen voimattomuu- 
teen on osaltansa rukouksen laiminlyöminen. Jeesukses- 
ta me näemme, että Hän asetti rukouksen elämässään 
aivan ensi sijalle. Paavalin kirjeistä käy myöskin ilmi, 
että tämä mies eli elämäänsä alituisessa rukouksessa. 
Hän oli rukouksen kautta katkeamattomassa yhteydes- 
sä näkymättömään maailmaan. Tämä selittää osaltaan 
sen, miten hän saattoi tulla niin suureksi siunaukseksi, 
ei ainoastaan oman aikansa ihmisille, vaan kristikun- 
nalle kautta aikojen. 



Emme voi päättää tätä kristityn tunnusmerkkien esit- 
telyä mainitsematta vielä erittäin tärkeätä seikkaa. 

Herra on uskonut seurakunnallensa suuren tehtä- 
vän: viedä evankeliumin sanoma maailman ääriin asti. 
Tämä merkitsee sitä, että Herra odottaa jokaisen seu- 
rakunnan jäsenen olevan hengessä palavan lähetysih- 
misen. Kristillisyys ja lähetys kuuluvat niin olennaisesti 
yhteen, että jos lähetys poistettaisiin kristillisyydestä, ei 
meillä olisi jäljellä kristillisyyttäkään. 

Jumalan valtakunta ja sen voittoon vieminen on läpi 
Raamatun kulkeva hallitseva ajatus. Vanha Testament- 
ti on tässä mielessä yhtä nykyaikainen kuin Uusi Tes- 
tamentti. Vanhan Testamentin sanomaa hallitsee itse 
asiassa Messias ja Hänen valtakuntansa. Tämän me ha- 
vaitsemme jo syntiinlankeemuskertom uksesta asti, jos- 
sa Jumala sanoo panevansa vainon vaimon siemenen 
ja käärmeen siemenen välille. Uudessa Liitossa on juuri 
Kristuksen seurakunta valittu Jumalan valtakunnan 
aseeksi. Kun se on tehnyt tehtävänsä, ottaa Herra jäl- 
leen aseekseen Israelin kansan ja toteuttaa n.s. tuhat- 
vuotisessa valtakunnassa tämän Jumalan valtakunnan 
lopullisen voittoon saattamisen. 

Näin ollen voimme ilman epäilystä sanoa, että se 
kristitty, jonka sydämessä ei ole lähetysmieltä, ei voi 
olla Mestarinsa kanssa sopusoinnussa. Kaikkialla missä 
Jeesuksen rakkaus Pyhässä Hengessä on sydämet val- 
lannut, on myöskin syntynyt palava halu voittaa toisia 
Kristukselle. Eikä ainoastaan lähiympäristössä ja omas- 
sa maassaan, vaan aina maailman ääriin asti. 

Kristittyä, jolla on Mestarin mieli, voidaan siis ni- 
mittää nimenomaan valtakunnan kristityksi. Jumalan 
valtakunta ja sen voittoon vieminen on hänelle tär- 
keämpi kuin oman kirkon ja kirkkokunnan menestymi- 
nen. Tästä taas johtuu, että hän tuntee erikoista rak- 



kautta kaikkia Herran pyhiä kohtaan, kuuluvat nämä 
nyt sitten minkä nimisiin kristillisiin kirkkokuntiin ta- 
hansa. Tässä mielessä jokainen todellinen Jeesuksen 
ystävä on "allianssikristitty". Samalla kun hän on 
uskollinen sille valolle, minkä Herra on hänelle anta- 
nut kirkkonsa ja kirkkokuntansa piirissä, tuntee hän 
rakkautta kaikkia Herran omia kohtaan, vaikka ei voi- 
kaan hyväksyä kaikkia heidän oppejansa. 

Jeesus on kerran rukoillut, että Hänen omansa oli- 
sivat yhtä, niinkuin Hän on yhtä taivaallisen Isänsä 
kanssa. Hän rukoili siis sisäistä olennon yhteyttä. Ju- 
mala vastasi tähän rukoukseen vuodattamalla hellun- 
taina Pyhän Hengen ja luomalla sellaisen elimistön, 
jonka kaikki jäsenet olivat olemuksensa puolesta yhtä. 
He olivat kaikki sisäisesti Kristuksen valtaamia ihmisiä 
ja siis yhtä Kristuksen kautta Jumalassa. Tämä on mei- 
dän aina tärkeätä pitää silmiemme edessä taistellessam- 
me nykyisenä pahana maailmanaikana Jumalan valta- 
kunnan voittoon saattamiseksi maan päällä. 

Jospa tämä valtakunnan näkemys pääsisikin yhä sy- 
vemmin valtaamaan kaikki Herran omat! Silloin maa- 
ilma helpommin uskoisi, että Jeesus Kristus todella on 
maailman Herra. 

Tietysti voisimme luetella vielä joukon piirteitä, mistä 
elävä kristitty tunnetaan, mutta rajoitumme nyt vain 
tällä hetkellä näihin. Tärkeintä on huomioida, että kris- 
titty on uusi luomus, joka nyt jo elää elämäänsä "uu- 
den aioonin" ihmisenä. Tämä elämä on tosin monta 
kertaa niin heikkoa, ettei kristitty itsekään aina näe 
tämän elämän merkkejä itsessään. Mutta kysymykses- 
sähän onkin iankaikkinen elämä. Voisimme verrata 
krstittyä esim. kasviin, jonka sirkkalehdet vasta ovat 
näkyvissä. Katsellessa noita sirkkalehtiä ei vielä voi 
aavistaakaan, minkälainen ihana kasvi tästä kerran ke- 



hittyy. Samoin katsellessa heikkoa, vajavaista, puutteel- 
lista, syntistä ihmistä, jossa vanhan luomuksen merkit 
ovat vielä usein niin selvästi nähtävissä, on vaikeata 
kuvitella, minkälainen tämä ihminen kerran on, kun 
hän on kirkastunut Kristuksen kaltaiseksi. Mutta tästä- 
kin on meillä olemassa elävä lupaus Uudessa Testamen- 
tissa. Niinkuin me täällä ajassa olemme kantaneet maal- 
lisen Aadamin kuvaa, niin me kerran iäisyydessä tu- 
lemme kantamaan taivaallisen Kristuksen kuvaa. Ker- 
ran päättyy taistelu lihan ja Hengen välillä. Kerran 
saa kristitty synnittömänä herätä. Kerran on hän kir- 
kastunut Kristuksen kaltaiseksi. 

Kun tämä päivä koittaa, silloin vasta me osaamme 
oikein arvioida sen suuren armon, mikä on tullut sen 
ihmisen osaksi, jonka Herra kutsui pimeydestä ihmeel- 
liseen valkeuteensa ja saatanan vallasta Jumalan omak- 
si. Se saattoi silloin tuntua sangen pieneltä ja mitättö- 
mältä tapahtumalta, mutta nyt iäisyydessä ja iäisyyden 
valossa on se jotain niin valtavaa, ettei ihmiskieli voi 
sitä sanoa. 

Siksi yhdymmekin Paavalin sanoihin 2. Kor. 9: 15: 
"Kiitos olkoon Jumalalle Hänen sanomattomasta lah- 
jastaan!" 



vn 



"TÄNÄ PÄIVÄNÄ, JOS TE KUULETTE HÄNEN 
ÄÄNENSÄ, ÄLKÄÄ PAADUTTAKO SYDÄMIÄNNE." 

Ajassamme liikkuu suuria eksytyksen henkiä. Itse 
saatana pukeutuu valkeuden enkeliksi pettääksensä 
monta. Tämä ei ole mikään yllätys niille, jotka tunte- 
vat Jumalan sanan, sillä mitä lähempänä Kristuksen 
toisen tulemisen päivä on, sitä suuremmat eksytykset 
pääsevät valtaan. Lopun aikana julistetaan kristinuskoa 
ilman elävää Kristusta. Kristillisyyttä ilman Pyhän 
Hengen voimaa. Pelastusta ilman Golgatan ristiä. Tai- 
vasta ilman helvettiä. 

"Mutta tiedä se, että viimeisinä päivinä on tuleva 
vaikeita aikoja, sillä ihmiset ovat silloin itserakkaita, 
rahanahneita, kerskailijoita, ylpeitä, herjaajia, vanhem- 
milleen tottelemattomia, kiittämättömiä, epähurskaita, 
rakkaudettomia, epäsopuisia, panettelijoita, hillittömiä, 
raakoja, hyvän vihamiehiä, pettureita, väkivaltaisia, 
pöyhkeitä, hekumaa enemmän kuin Jumalaa rakastavia. 
Heissä on jumalisuuden ulkokuori, mut- 
ta he kieltävät sen voiman. Senkaltaisia 
karta", (2. Tim. 3: 1—5). 

"Mutta Pyhä Henki sanoo selvästi, että tulevina ai- 
koina moniaat luopuvat uskosta ja noudattavat villitse- 
viä henkiä ja riivaajien oppeja valheen puhujain 
ulkokultaisuuden vaikutuksesta, joiden 
omatunto on poltinraudalla merkitty", 
(1. Tim. 4: 1—2). 

Monet arvelevat, että mitä pitemmälle aika kuluu, 
sitä valoisammalta alkaa maailman tilanne näyttää. 
Raamatusta me kuitenkin näemme, että mitä lähem- 



mäksi Herran toisen tulemisen päivää tulemme, sitä 
pimeämmäksi käy elämä täällä maan päällä. Tessaloni- 
kalaiskirjeissä huomauttaa Paavali nimenomaan, että 
ennen Herran tulemista tulee tapahtumaan suuri luo- 
pumus. Ja Jeesus itse lausui kerran ajatuksen: 

"Kun Ihmisen Poika tulee, löytäneekö Hän uskoa 
maan päältä?" (Luukk. 18: 8). 

Kyllä maailmassa silloinkin on uskonnollisuutta, onpa 
monenkarvaista kristillismielisyyttäkin. Mutta elävä 
Pyhän Hengen synnyttämä kristillisyys on silloin har- 
vinaista. 

Kaikkein vaikeinta on, kun sielunvihollinen alkaa 
esiintyä kristillisyyden puvussa. Vuorisaarnassa Jeesus 
kehoittaa meitä kavahtamaan niitä vääriä profeettoja, 
jotka tulevat luoksemme lammasten vaatteissa, vaikka 
sisältä ovat raatelevia susia. 

Kaikkien näitten väärien profeettojen yhteisenä tun- 
nusmerkkinä on se, että he uskottelevat ihmisille voi- 
vansa kuljettaa heidät taivaan valtakuntaan ohi ahtaan 
portin ja Golgatan ristin. He tarjoavat meille kristilli- 
syyttä, jossa ei ole Kristuksen veren merkkiä. Mutta 
vain tällä merkillä merkitty kristillisyys tunnetaan tai- 
vaassa. Sen me havaitsemme Ilm. 7. luvussa olevasta 
näystä, jossa jokainen yksityinen ihminen tuossa suu- 
ressa joukossa oli valkaissut vaatteensa Karitsan ve- 
ressä. 

Yksi meidän aikamme suurimpia eksytyksiä on sel- 
lainen n.s. kasvatuskristillisyys, joka ei tahto tietää 
mitään herätyksestä, mielenmuutoksesta, parannuk- 
sesta, syntien tunnustamisesta, vanhurskauttamisesta, 
uudestisyntymisestä ja Pyhän Hengen aikaansaamasta 
pyhityksestä. Tämän kristillisyyden julistajat julistivat 
aivan toista evankeliumia, kuin mitä Paavali julisti, ja 



ovat sen kiroustuomion alaisia, minkä Paavali lausuu 
Gal. kirjeen alussa. 

Päätämme nyt tämän kirjasen esittämällä erään ha- 
vainnollisen piirustuksen, josta pitäisi käydä ilmi, kuin- 
ka välttämätöntä on, että jokaisen Jumalaa etsivän ih- 
misen täytyy kulkea Golgatan ristin kautta kaidalle 
tielle, mikä tie yksin vie perille Karitsan kirkkauteen. 

Katso nyt viimeisellä sivulla olevaa piirustusta. 

Siinä näet kuvattuna leveän tien, jonka reunassa 
kulkee n.s. uskonnollisuuden polku. Sinä huomaat le- 
veän tien alareunassa murtoviivan. Tämä kuvaa syntistä 
hänen syntiretkellään. Pisteessä X tarttuu Jumalan 
Henki tähän syntiseen ja antaa hänelle herätyksen ar- 
mon. Herra haluaisi nyt taivuttaa hänet totiseen mie- 
lenmuutokseen ja parannukseen ja näin johdattaa hä- 
net Golgatan ristin juurelle, mikä tässä piirustuksessa 
on merkitty kirjaimella Y. Mutta Golgatalle tuleminen 
merkitsee aina valoon tulemista, ja valoon tuleminen on 
tuskallista, sillä syntinen vihaa valoa, (Joh. 3: 19 — 21). 
Jokainen ihminen tahtoisi pelastua kunniallisena, mutta 
kun kukaan ei ole elänyt täysin "kunniallisesti", ei 
hän voi pelastuakaan muuta kuin kunniattomana. Ja 
Golgatalla julistetaan hänet kunniattomaksi. Siellä ve- 
detään kaikki hänen sydämensä salaisimmatkin synnit 
valoon Herran kasvojen eteen. 

Välttääksensä nyt tätä tuomituksi tulemista, mutta 
säilyttääksensä kuitenkin taivaan toivon, kiepsahtaakin 
syntinen leveän tien toiselle puolelle n.s. uskonnollisuu- 
den polulle, (merkitty kirjaimella Z). Tällä polulla vael- 
taa paljon ihmisiä rukoillen, virsiä veisaten ja kaiken- 
laista jumalisuutta harrastaen. Mutta tämä polku joh- 
taa samaan paikkaan kuin itse leveä tiekin, nim. tuli- 
järveen. 



On suuri ero niitten välillä, jotka ovat tulleet Golga- 
tan ristin eteen ja täällä saaneet mennä ahtaasta por- 
tista kaidalle tielle syntinsä anteeksi saaneina ja Her- 
ran armahtamina uusina luomuksina, ja niiden välillä, 
jotka ovat menneet uskonnollisuuden polulle ja nyt van- 
hoina luomuksina ja luonto jumalisina luulevat tekevän- 
sä taivaan matkaa. 

Näiden välillä on perusteellinen ero. 

Kaidan tien kulkijat ovat tuoneet syntinsä valkeuteen 
ja saaneet kaikki anteeksi ja vaeltavat nyt hyvällä omal- 
latunnolla ja puhtain sydämin Pyhän Hengen johdossa 
kirkkautta kohti. 

Mutta uskonnollisuuden polun kulkijat eivät ole 
suostuneet tekemään tosi parannusta, vaan tekevät 
matkaansa tunnustamattomin synnein ja tahrituin omin- 
tunnoin ilman syntien anteeksiantamusta ja veren puh- 
distusta. 

Hyvä lukijani. Kumman tien kulkija sinä olet? Oletko 
tullut synteinesi valoon ja puhunut kaikki Herralle Gol- 
gatan armoistuimen edessä ja näin kokenut ihanan ar- 
mahduksen? Vai oletko sinä yksi niitä, joista Jeesus 
sanoo, että he rakastavat pimeyttä? Silloin sinä tänä- 
kin päivänä vaellat tahrituin tunnoin, levottomin sy- 
dämin, ilman Jumalan rauhaa, Jumalan vihan levä- 
tessä päälläsi. Kristillisyytesi on alituista ruikutusta ja 
valitusta, niinkuin sillä tulee ollakin, joka ei ole taipu- 
nut Herran tahtoon. 

Mutta nyt minä sanoisin sinulle, sinua Jeesuksen rak- 
kaudella rakastavana elämän matkamiehenä: Sinäkin 
seisot kohta iäisyyden rajalla. Sinunkin on kohta käy- 
tävä kuoleman kautta Herran tuomioistuimen eteen. 
Ellet sinä silloin ole saanut kaikkia syntejäsi anteeksi 
ja tullut veren puhdistamaksi ihmiseksi, sinun tiesi 



painuu iäiseen pimeyteen, missä on itku ja hammasten 
kiristys. 

Kuinka tarpeellista onkaan sentähden, että me käsi- 
tämme raamatullisesti oikein uudestisyntymisen salai- 
suuden. 

Uudestisyntymisessä syntyy uusi luo- 
mus Kristuksessa. 

Oi, jospa aina muistaisimme tämän. Jospa emme sal- 
lisi kenenkään hemaisevilla opeillaan johdattaa suru- 
tonta mieltämme väärään rauhaan puhumalla olemat- 
tomasta uudestisyntymisestä, vaan pysyisimme lujasti 
apostolisessa julistuksessa. Silloin kerran saavuttaisim- 
me elämän matkamme onnellisen päämäärän, pääsisim- 
me Karitsan hääjuhlaan, ikuisesti iloitsemaan sen Va- 
pahtajan yhteydessä, joka on meidät omaksensa ostanut 
ja ottanut. 



